ฝากข่าว
· ติดต่อลงโฆษณา

ข่าวออนไลน์

ต่างประเทศ

เศรษฐกิจ

หุ้น-การเงิน

การเมือง

ผลสำรวจ

บันเทิง

กีฬา

ท่องเที่ยว

เทคโนโลยี

อสังหา

ยานยนต์

ทั่วไป

ประเด็นร้อน »

วายุภัคมนตรา

มาช่า

คู่เดือด

เธอกับเขาและรักของเรา

โอ
วรุฒ

นาธาน

แพนเค้ก

มุมนักเขียน

movie

ทีวีไกด์

เรื่องย่อ: ม่านประเพณี (Butterfly Lovers)

ข่าวบันเทิง
ThaiPR.net -- พฤหัสบดีที่ 9 ธันวาคม 2553 15:16:45 น.

ดูรูปทั้งหมด

กรุงเทพฯ--9 ธ.ค.--ไทยทีวีสีช่อง 3

ออกอากาศ ทุกวันจันทร์ — ศุกร์ เวลา 02.30 — 03.55 น. ทางไทยทีวีสีช่อง 3 เริ่ม
9 ธันวาคม 2553

นำแสดงโดย ต่งเจี๋ย รับบท จู้อิงไถ

เหอยุ่นตง ” เหลียงซันป๋อ

เฉินกว้านหลิน ” หม่าเหวินไฉ

โค่วเจิ้นไห่ ” หวังซื่ออี้

เยี่ยเยี่ยลี่ ” จู้หยวนไว่

วั่นหงเจี๋ย ” จู้อิงฉี

เจี่ยจ้าวอี้ ” เฉินจื่อจิ้น

เชอหย่งลี่ ” อาจารย์แม่

จานเสี่ยวหนัน ” เซี่ยเต้ายุ่น

เซี่ยหยวนเจิน ” หยินซิน

เฉินเฉิง ” ซื่อจิ่ว

หวังฉวนโหย่ว ” เถาหยวนหมิง

กัวจิน ” หม่าไท่โส่ว

หวังผิน ” หวังจัวหยาน

จางส้วย ” หวังหลันเถียน

ฉี่ซิน ” สินจู้ป๋อ

หลินเจียงกั๋ว ” ฉินจิงเซิง

เฉินเฉิน ” หวังหลัน

หมิงฮุ่ย ” หวังฮุ่ย

เจียงหง ” หวงเหลียงอี้

ไช่ซีเยา ” กู่ซินเหลียน

หยานเหวยฉิน ” เซี่ยอัน

เยิ่นจ้ง ” หวังหนิงจือ

หวังเสี่ยวเซิน ” ซูอัน

เกาจื่อฟาง ” มารดาซู

หลิวเวย ” หมาถ่ง

ไป๋จิ้นเจี๋ย ” หม่าไท่

ปลายสมัยตงจิ้นเป็นยุคสมัยการต่อสู้แห่งชนชั้นระหว่างชนชั้นสูงและชาวบ้าน
เป็นยุคสมัยที่ความรักเต็มไปด้วยความเข้มงวดและข้อจำกัดมากมาย
เหลียงซันป๋อและจู้อิงไถ คนหนึ่งเป็นลูกชาวบ้าน คนหนึ่งเป็นลูกผู้ดีมีสกุล
ทั้งสองร่วมกันขับขานตำนานความรักซึ่งซาบซึ้งตรึงใจผู้คน ...

สกุลจู้จัดงานมงคล โคมหลากสีถูกประดับประดา เปี่ยมด้วยบรรยากาศแห่งความสุข
ที่แท้วันนี้เป็นวันแต่งงานของจู้อิงฉี ลูกคนที่แปดของสกุลจู้
จู้อิงไถน้องเก้าสวมใส่ชุดแต่งงานเข้าพิธีหาใช่แต่งงานเสียเอง
ทว่าเพียงปิดฟ้าข้ามสมุทรให้ความช่วยเหลือหวงเหลียงอี้เจ้าสาวหลบหนีออกจากบ้านสกุลจู้
ที่แท้หวงเหลียงอี้และจู้อิงไถเป็นเพื่อนรักกัน
จู้อิงไถรู้ดีว่าหวงเหลียงอี้มีคนรักอยู่แล้ว
หากแต่งงานกับพี่ชายของนางเชื่อว่าไม่มีความสุขชั่วชีวิตอย่างแน่นอน
จึงได้วางแผนท้าทายครั้งใหญ่ขึ้นมาโดยไม่คำนึงถึงผลที่ตามมาในภายหลัง

หลังจากที่อิงไถปล่อยเหลียงอี้ไปแล้ว
ระหว่างที่อิงไถเดินทางกลับได้รู้จักกับเหลียงซันป๋อบัณฑิตตกยากที่วัดกามเทพโดยบังเอิญ
ด้วยพรหมลิขิตทั้งสองพากันเข้าไปสักการะกามเทพ
ด้วยความโชคร้ายของเหลียงอี้จึงทำให้อิงไถต่อว่ากามเทพเป็นการใหญ่
ด้วยความไม่ระวังทำให้ไฟไหม้หนวดเครากามเทพอีกด้วย
ซันป๋อเกรงว่าการที่อิงไถล่วงเกินกามเทพจะทำให้อิงไถไม่มีความสุข ชั่วชีวิต
อิงไถกลับตอบด้วยความโมโหว่าไม่กลัวความรักมีอุปสรรคเพียงใด
นึกไม่ถึงว่าคำพูดเพียงคำเดียวก็ตัดบทเสียแล้ว

อิงไถทำลายงานแต่งงาน
นางใช้ไหวพริบและความรักของจู้หยวนไว่ผู้เป็นพ่อที่มีต่อนางเปลี่ยนวิกฤตเป็นโอกาสทำให้นางมีโอกาสได้ไปศึกษาเล่าเรียนที่หังโจว
อิงไถและซันป๋อพบกันอีกครั้งที่ท่าเรือ
ทั้งสองร่วมมือกันให้ความช่วยเหลือกูซินเหลียนหญิงสาวชาวประมงให้รอดพ้นจากเงื้อมมือของหวังเจี้ยนเถียนเสือผู้หญิง
ด้วยความเบิกบานใจ ทำให้ซันป๋อและอิงไถต่างรู้สึกว่าทั้งสอง เข้ากันได้เป็นอย่างดี
อุดมการณ์เดียวกัน ทั้งสองจึงร่วมสาบานกันที่ศาลาไม้ริมทาง
ออกเดินทางไปศึกษาเล่าเรียนที่หอบัณฑิตหนีซันด้วยกัน

ภายในหอบัณฑิตมีลูกหลานชนชั้นสูงเข้ามาศึกษาเล่าเรียนเป็นจำนวนมาก
จึงมีทั้งคนดีคนเลวปะปนกันเป็นเรื่องธรรมดา
อิงไถอยู่ท่ามกลางผู้ชายจึงต้องใช้ไหวพริบเพื่อปกปิดฐานะที่เป็นหญิงเอาไว้
ถึงแม้ว่าหลายครั้งสามารถผ่านพ้นวิกฤตไปได้ แต่ก็สร้างเรื่องตลกขบขันขึ้นมากมาย
หวังฮุ่ยลูกสาวครูใหญ่ไม่รู้ว่าอิงไถเป็นหญิง
เมื่อเห็นอิงไถหน้าตาหมดจดจึงเกิดความลุ่มหลง ทำให้อิงไถยิ้มไม่ออกเลยทีเดียว
โชคดีที่ซันป๋อคอยให้ความช่วยเหลือจนรอดพ้นวิกฤตไปได้
ความจริงใจที่ซันป๋อและอิงไถมีต่อกัน ทำให้มิตรภาพของคนทั้งสองแนบแน่นขึ้นทุกที

หม่าเหวินไฉเจ้าชู้ประตูดิน ถือกำเนิดในชนชั้นสูง
มีความสามารถโดดเด่นทางด้านดนตรี หมากรุก อักษร วาดภาพ ตลอดจนขี่ม้า ยิงธนู
ทำให้เป็นที่รู้จักของบรรดาเพื่อนนักเรียน
ทว่าในสายตาอิงไถนั้นกลับมีซันป๋อเพียงคนเดียวเท่านั้น
ด้วยเหตุนี้จึงไม่เห็นหม่าเหวินไฉอยู่ในสายตาแม้แต่น้อย หม่าเหวินไฉเป็นคนชอบเอาชนะ
ความคิดที่ว่าตนต้องเหนือกว่าคนอื่นทำให้หม่าเหวินไฉ
ทนไม่ได้ที่อิงไถไม่เห็นตนอยู่ในสายตา
หม่าเหวินไฉปฏิญาณว่าจะช่วงชิงอิงไถจากซันป๋อมาอยู่ข้างกายตนให้ได้

หม่าเหวินไฉเอาอกเอาใจแสดงความห่วงใยอิงไถ
ด้วยการวางแผนให้ร้ายซันป๋อเพื่อให้อิงไถเข้าใจผิดซันป๋อ ครั้งหนึ่ง
หม่าเหวินไฉใส่ไคล้ใต้เท้าหวังซึ่งราชสำนักส่งมาเยือนหอบัณฑิตบีบบังคับให้ซันป๋อตัดขาดความสัมพันธ์กับอิงไถ
มิฉะนั้นอิงไถจะไม่มีวันสงบสุขอย่างแน่นอน
ด้วยความที่ซันป๋อต้องการปกป้องคุ้มครองอิงไถจึงจงใจตัดขาดความสัมพันธ์กับอิงไถ
อิงไถเข้าใจผิด ซันป๋อจึงไปจากหอบัณฑิตด้วยความโกรธ
ด้วยความที่อิงไถไม่ระมัดระวังจึงพลัดตกเขา มิตรภาพพี่น้องขาดสะบั้น หม่าเหวินไฉ
กระหยิ่มยิ้มย่องด้วยคิดว่าสามารถช่วงชิงอิงไถมาอยู่ข้างกายตนได้แล้ว
นับแต่นั้นเป็นต้นมา จู้อิงไถก็คลางแคลงใจซันป๋อเรื่อยมา
ทุกครั้งที่ทั้งสองพบหน้ากันก็จะมีท่าทีที่ปั้นปึ่งต่อกัน

นับวันความสัมพันธ์อันแนบแน่นของซันป๋อและอิงไถก็ยิ่งห่างเหินทุกที
โดยเฉพาะอิงไถรู้สึกเคียดแค้นซันป๋อเป็นพิเศษ
กระนั้นทั้งสองต่างก็รู้สึกอึดอัดใจด้วยกันทั้งคู่ ต่อมา
อิงไถถึงรู้ความจริงว่าที่แท้ซันป๋อทำทุกอย่างเพื่อนาง
นางเข้าใจผิดซันป๋อไปเองจึงรู้สึกผิดและละอายใจเป็นอันมาก
ยิ่งหม่าเหวินไฉเลวร้ายเพียงใด ยิ่งทำให้เห็นความจริงใจของซันป๋อ
อิงไถและซันป๋อซึ่งเผชิญกับทิฐิและความเข้าใจผิดที่มีต่อกัน
ทำให้ทั้งสองตระหนักถึงมิตรภาพเป็นสิ่งล้ำค่า ความรักค่อย ๆ
บังเกิดขึ้นภายในจิตใจของอิงไถ
ทว่าซันป๋อซึ่งเห็นอิงไถเป็นเพียงน้องชายเท่านั้นจึงสัมผัสไม่ได้ถึงความรู้สึกของอิงไถที่มีต่อตน
ทำให้ซันป๋อในฐานะพี่ชายปกป้องคุ้มครองอิงไถเป็นอย่างดี

อาจารย์ให้นักเรียนอธิบายความ
ซันป๋ออธิบายความได้กระจ่างชัดแจ้งกว่าหม่าเหวินไฉเสียอีก
ทำให้หม่าเหวินไฉยากที่จะทำใจยอมรับได้ที่ซันป๋อเป็นเพียงลูกชาวบ้านธรรมดา
แต่กลับมีความสามารถโดดเด่นเหนือกว่าตน แค้นใหม่บวกเคืองเก่า ทำให้
หม่าเหวินไฉปฏิญาณว่าจะต้องกำจัดซันป๋อออกจากหอบัณฑิตไปให้ได้

หม่าเหวินทำทุกวิถีทางเพื่อให้ร้ายซันป๋อด้วยการว่าจ้างซูอันใส่ร้ายป้ายสีซันป๋อเป็นหัวขโมย
ตามกฎระเบียบของหอบัณฑิต ซันป๋อไม่เพียงต้องถูกไล่ออก
ทั้งยังจะต้องเพื่อนนักเรียนโบยตีอีกด้วย
ทำให้ซันป๋อซึ่งไม่ได้ความผิดแต่อย่างใดถูกโบยตีจนเลือดอาบไปทั้งตัว
อิงไถเห็นเช่นนั้นจึงเข้าไปปกป้องซันป๋อ
ร้องไห้บอกทุกคนว่านางขโมยเงินไปเองเพื่อขอแบ่งรับโทษจากซันป๋อ ต่อมา
ทุกคนถึงรู้ความจริงว่าซันป๋อถูกใส่ร้าย
ซันป๋อไม่เข้าใจอิงไถด้วยเห็นว่าชื่อเสียงซึ่งมีความสำคัญเหนือกว่าชีวิต
เหตุใดอิงไถจึงยอมรับว่านางเป็นหัวขโมยทำลายชื่อเสียงตนเองให้ย่อยยับ
หากแม้นตนต้องตายก็ไม่ต้องการให้อิงไถต้องถูกดูหมิ่นเหยียดหยาม
นับเป็นอีกครั้งที่อิงไถไม่พอใจที่ซันป๋อเห็นนางเป็นคนอื่น
ทำให้ทั้งสองผิดใจกันขึ้นมา

หม่าเหวินไฉเห็นว่าแผนการหนึ่งไม่สำเร็จจึงใช้แผนการต่อไป
ครั้งนี้ถึงกับเผาทั้งเป็นซันป๋อเลยทีเดียว
นึกไม่ถึงว่าซันป๋อไม่ได้อยู่ในห้องจึงรอดพ้นจากความตายไปได้
อิงไถคิดว่าซันป๋ออยู่ท่ามกลางทะเลเพลิง
นางจึงฝ่าทะเลเพลิงเข้าไปช่วยชีวิตซันป๋อโดยไม่คำนึงถึงชีวิตของนางเอง
หลังจากที่ซันป๋อกลับมาถึงถึงรู้ว่าอิงไถเสี่ยงอันตรายฝ่าทะเลเพลิงเข้าไปช่วยชีวิตตน
เมื่อซันป๋อรู้เช่นนั้นก็ฝ่าทะเลเพลิงเข้าไปช่วยชีวิตอิงไถทันที
ท่ามกลางทะเลเพลิงที่ลุกโชน ในที่สุดซันป๋อและอิงไถก็พบกัน
ทั้งสองโผต่างเข้ากอดกันด้วยความห่วงใยกันและกัน

อิงไถและซันป๋อรอดพ้นจากความตายไปได้
เนื่องจากอาจารย์แม่ต้องดูแลอิงไถซึ่งสลบไสลไม่ได้สติถึงได้รู้ความจริงว่าอิงไถเป็นหญิง
อิงไถยอมรับต่ออาจารย์แม่ว่านางมีใจให้ซันป๋อ
อาจารย์แม่ยินดีเป็นตัวแทนอิงไถเปิดเผยความจริงทั้งหมดต่อซันป๋อ
ทว่าอิงไถกลับรู้สึกวิตกกังวล
อิงไถหวังแต่เพียงว่านางจะใช้ชีวิตในหอบัณฑิตกับซันป๋อทุกวันคืนเท่านั้น
ยิ่งนานวันก็ยิ่งดี เพียงเท่านี้ก็พึงพอใจแล้ว
ทว่าจดหมายที่ส่งมาจากบ้านได้ทำลายความหวังของอิงไถลงเสียแล้ว

มารดาจู้มีจดหมายมีคำสั่งให้อิงไถกลับบ้านทันที ทำให้อิงไถหดหู่และอาลัยอาวรณ์
นึกไม่ถึงว่ายังไม่ทันสำเร็จการศึกษา ก็ต้องพลัดพรากจากซันป๋อ
อาจารย์แม่ทนไม่ได้ที่เห็นคู่รักต้องพลัดพรากจากกันจึงตัดสินใจเป็นคนกลางให้อิงไถและซันป๋อสมรักกัน
ทำให้ความรู้สึกอาดูรของอิงไถเปลี่ยนเป็นความเบิกบานขึ้นมาทันที
อิงไถใช้ผีเสื้อหยกเป็นสื่อแทนใจโดยไหว้วานอาจารย์แม่นำไปมอบให้ซันป๋อ

ซันป๋อส่งอิงไถเดินทางกลับบ้านด้วยความอาลัยอาวรณ์
อิงไถเห็นว่าจะต้องจากกันแล้วจึงตัดสินใจเปิดเผยฐานะที่แท้จริงที่เป็นหญิงตลอดจนความรักความรู้สึกที่มีต่อซันป๋อให้ซันป๋อรับรู้
นางบอกเป็นนัยให้ซันป๋อรู้ว่านางยินดีร่วมทุกข์ร่วมสุขชั่วชีวิตกับ ซันป๋อ
ทว่าซันป๋อซึ่งไม่ประสากลับไม่เข้าใจว่าอิงไถกำลังสื่ออะไรออกมาจึงไม่ได้รับไมตรีจากอิงไถ
อิงไถไม่มีทางเลือกก่อนจากไป
จึงหยิบยกน้องเก้าขึ้นมาเพื่อให้แต่งงานกับซันป๋อโดยนัดหมายเวลาหนึ่งร้อยวันหวังว่าซันป๋อจะมาสู่ขอโดยเร็ว

ซันป๋อและอิงไถปรบมือเป็นสัญญากัน ทั้งสองอาลัยอาวรณ์อยู่ริมแม่น้ำ
ร่ำลากันด้วยน้ำตา

เดิมทีอาจารย์แม่ตระเตรียมการที่จะมอบผีเสื้อหยกให้ซันป๋อ
นึกไม่ถึงว่าหม่าเหวินไฉสืบพบความจริงว่าอิงไถเป็นหญิง
ทั้งยังมีใจให้ซันป๋อโดยไหว้วานให้อาจารย์แม่เป็นแม่สื่อ
เมื่อหม่าเหวินไฉรู้เช่นนั้นจึงวางแผนให้อาจารย์แม่ไปจากหอบัณฑิต จากนั้น
ก็รบเร้าให้พ่อซึ่งเป็นขุนนางใหญ่ให้การสนับสนุนซันป๋อเป็นนายอำเภอ
เมื่ออาจารย์แม่กลับมาถึงหอบัณฑิตจึงได้คลาดกันกับซันป๋อ

เมื่ออิงไถกลับถึงบ้านก็ตัดเย็บชุดแต่งงานด้วยตนเองเพื่อรอคอยให้ซันป๋อมาสู่ขอนาง
ระยะเวลาหนึ่งร้อยวันใกล้เข้ามาทุกที
แต่ก็ยังไม่เห็นแม้แต่เงาของซันป๋อจึงทำให้อิงไถรู้สึกร้อนใจขึ้นมา

ที่แท้ตามสถานที่ต่างๆเต็มไปด้วยปัญหาความไม่สงบ
ทำให้ซันป๋อต้องดูแลรักษาความสงบจนไม่สามารถปฏิบัติตามคำมั่นสัญญาที่มีต่ออิงไถ
หม่าเหวินไฉใช้อิทธิพลของพ่อบีบบังคับให้ซันป๋อทำงานเพื่อชาติบ้านเมือง
ที่แท้ทั้งหมดเป็นแผนการถ่วงเวลาของหม่าเหวินไฉนั่นเอง
หม่าเหวินไฉต้องการที่จะแต่งงานกับอิงไฉจึงจงใจให้ซันป๋อสาละวนอยู่กับงานจนลืมนัดหมายหนึ่งร้อยวันของอิงไถ

อาจารย์แม่เห็นแก่คำมั่นสัญญาเป็นสำคัญ หลายต่อหลายครั้งที่ออกตามหาซันป๋อ
แต่สวรรค์ช่างกลั่นแกล้งมนุษย์โดยเกิดเหตุการณ์ความไม่สงบ
ต้องรอจนกระทั่งเหตุการณ์สงบลงเสียก่อน
อาจารย์แม่เดินทางไปยังที่จวนขุนนางเพื่อพบซันป๋อ จากนั้น
ทั้งสองก็พากันเดินทางไปยังบ้านสกุลจู้ อาจารย์แม่เป็นแม่สื่อให้อิงไถและซันป๋อ
น่าเสียดายกลับถูกจู้ฮูหยินปฏิเสธ

หม่าไท่โส่วเดินทางไปที่บ้านสกุลจู้เพื่อสู่ขออิงไถให้หม่าเหวินไฉ
มารดาจู้เห็นทั้งสองฝ่ายมาสู่ขออิงไถในเวลาเดียวกันจึงได้ตอบตกลง
บิดาจู้กลับรู้ความจริงว่าลูกสาวหลงรักเหลียงซันป๋อ
ด้วยความรักที่มีต่อลูกสาวทำให้บิดาจู้และฮูหยินมีปากเสียงกันขึ้นมา
ต่อมามารดาจู้เห็นแก่ความสุขลูกสาวเป็นสำคัญจึงตัดสินใจคืนสินสอดทองหมั้นที่สกุลหม่านำมาสู่ขอ

เหลียงซันป๋อใช้คุณธรรมนำใจคนโดยเฉพาะเรื่องที่ซันป๋อใช้คุณธรรมนำใจศัตรูได้แพร่สะพัดไปทั่ว
ซันป๋อสามารถเกลี้ยกล่อมซูอันหัวหน้าโจรกลับเนื้อกลับตัวเป็นคนดี
ทำให้บ้านสกุลจู้สงบสุข นอกจากนี้ยังจัดการภัยทางน้ำ ทำให้จู้หยวนไว่และ
ฮูหยินมีความรู้สึกที่ดีต่อซันป๋อขึ้นมา จากการสนับสนุนของจู้หยวนไว่
ทำให้จู้ฮูหยินยินยอมให้อิงไถและซันป๋อแต่งงานกัน แต่ด้วยฐานะของซันป๋อ
ทำให้จู้ฮูหยินวิตกกังวลเกรงว่าเมื่อลูกสาวแต่งงานไปแล้วจะลำบาก
จู้หยวนไว่เสนอให้มอบที่นาและเงินจำนวน ห้าร้อยตำลึงแก่อิงไถเป็นทุนตั้งตัว
นึกไม่ถึงว่าเมื่อสะใภ้ใหญ่ได้ยินเช่นนั้นก็บอกให้สามีของนางนำความไปบอกบ้านสกุลหม่าเพื่อหาทางขัดขวางการแต่งงานของอิงไถและซันป๋อให้ได้

เมื่อหม่าเหวินไฉรู้เรื่องนี้ก็นำความบอกหม่าไท่โส่วจึงนับเป็นอีกครั้งที่สกุลจู้ถูกบีบบังคับให้แต่งงาน
หม่าไท่โส่วนำราชสำนักมาข่มขู่สกุลจู้ ถ้าหากสกุลจู้ไม่รับปากแต่งงาน
สกุลจู้จะต้องล้มละลาย สถานการณ์เปลี่ยนไปในทางเลวร้าย
มารดาจู้คำนึงถึงความอยู่รอดของสกุลจู้จึงตัดสินใจรับปากสกุลหม่า

ซันป๋อเดินทางไปยังบ้านสกุลจู้ตามนัดหมายด้วยความเบิกบานใจ
หยินซินพาซันป๋อไปพบอิงไถด้วยความวิตกกังวล
อิงไถซึ่งมีความรู้สึกเจ็บปวดราวกับถูกมีดกรีดหัวใจคารวะซันป๋อด้วยเหล้าสามจอก
จอกแรกขอให้แม่ของซันป๋ออายุมั่นขวัญยืน
จอกที่สองขอให้ซันป๋อบรรลุถึงความปรารถนาของพ่อด้วยการสยบภัยธรรมชาติให้ได้
และจอกที่สามขอให้ซันป๋อพบคู่ชีวิตตามที่ตั้งใจไว้
เมื่ออิงไถพูดจบก็ร่ำไห้ด้วยความขมขื่น
ซันป๋อซึ่งไม่รู้ต้นสายปลายเหตุคิดว่าอิงไถพูดไปด้วยความมึนเมา
หยินซินบอกซันป๋อว่าคุณหนูไม่ได้มึนเมา ทว่าหัวใจแตกสลาย
เมื่อซันป๋อได้ยินเช่นนั้นจึงคาดคั้นเอาความจริง
หยินซินเปิดเผยว่าจู้ฮูหยินตอบตกลงสกุลหม่าให้คุณหนูแต่งงานกับหม่าเหวินไฉ

ซันป๋อตะลึงงันราวกับถูกฟ้าผ่าเข้ากลางวันแสกๆ
ด้วยความที่ซันป๋อไม่เชื่อว่าเป็นความจริงจึงสอบถามเพื่อยืนยันความจริงจากอิงไถ
อิงไถบอกซันป๋อด้วยความเศร้าสลดว่าให้ลืมนางเสียเถิด
เมื่อซันป๋อได้ยินเช่นนั้นจึงต่อว่าอิงไถเหตุใดจึงเปลี่ยนใจง่ายดายเช่นนี้
ความรู้สึกเบิกบานใจของซันป๋อเพียงพริบตาเดียวกลายเป็นความโศกเศร้าอาดูร
ความสะเทือนใจทำให้ซันป๋อกระอักเลือดออกมาเลยทีเดียว
อิงไถปลอบใจซันป๋อให้คลายความเศร้า
จากนั้นพยุงซันป๋อขึ้นหลังม้ามองคนรักจากไปด้วยความเจ็บปวด

หลังจากที่ซันป๋อกระอักเลือดจากไปแล้ว อิงไถก็นอนไม่หลับ
ทุกครั้งที่หลับตาก็จะมองเห็นซันป๋อตรอมใจตาย
ในที่สุดอิงไถก็ตัดสินใจต่อสู้จนถึงที่สุดเพื่อให้นางและซันป๋อได้ครองรักกันดังเดิม

เมื่อซันป๋อกลับถึงบ้านก็สะกดความเจ็บปวดเอาไว้โดยไม่ยอดพูดไม่ยอมจา
โหมทำงานทั้งที่ร่างกายทรุดโทรมเพื่อให้ลืม อิงไถไปให้ได้ แต่ทุกค่ำคืนที่เงียบสงัด
ใบหน้าที่มีรอยยิ้มของอิงไถจะปรากฏขึ้นมาชโลมจิตใจของซันป๋อ
ด้วยความกตัญญูของซันป๋อ ทำให้ซันป๋อคิดว่าตนจะมีอันเป็นไปไม่ได้
จะปล่อยให้คนผมขาวส่งคนผมดำสู่ปรโลกไม่ได้

วันหนึ่ง ซื่อจิ่วบอกซันป๋อว่าวันแต่งงานของอิงไถและหม่าเหวินไถได้ถูกกำหนดแล้ว
ซันป๋อได้ยินเช่นนั้นก็กระอักเลือดออกมาทันที เลือดที่ออกมาเปื้อนผ้าเช็ดหน้า
ซื่อจิ่วนำผ้าเช็ดหน้าที่เปื้อนเลือดไปมอบให้อิงไถ
เมื่ออิงไถเห็นเช่นนั้นก็รีบรุดไปเยี่ยมเยียนซันป๋อ แต่กลับถูกพ่อขัดขวาง
อิงไถหยิบผ้าแพรขึ้นมา จากนั้นก็กัดนิ้วใช้เลือดเขียนข้อความ “ตัวห่างไกล ใจมั่นคง
ไม่ได้เกิดด้วยกัน แต่ขอตายด้วยกัน”
อิงไถมอบผ้าแพรและหยกคู่กายให้ซื่อจิ่วนำกลับไปมอบให้ซันป๋อ
ขอให้ซันป๋อรักษาตัวให้ดี

เมื่อซันป๋อเห็นผ้าแพรก็ตระหนักดีว่าถ้าหากตนตายไป
อิงไถก็จะไม่สามารถมีชีวิตอยู่ต่อไปได้แน่นอน
เมื่อเป็นเช่นนี้ซันป๋อจึงตัดสินใจรักษาตัว
แม่นำยาให้ซันป๋อดื่มยาคำแรกที่ดื่มเข้าไปก็กระอักเลือดออกมา ความคิดถึง
ความเสียใจที่ได้กระทำผิดไป ความไม่สมัครใจ ความอาดูร
ความรู้สึกเหล่านี้ได้บังเกิดขึ้นมาในจิตใจของซันป๋อ
ต่อมาซันป๋อก็สิ้นใจพร้อมด้วยความคิดถึงและความรักที่มีต่ออิงไถซึ่งหาที่สุดมิได้และหาสิ่งใดเปรียบ

อิงไถรู้ข่าวการตายของซันป๋อ ทั้งที่เศร้าโศกเสียใจแต่กลับไม่มีน้ำตา
เนื่องจากน้ำตาของนางได้เหือดแห้งไปเสียแล้ว การตายของซันป๋อ
ทำให้อิงไถไม่มีความปรารถนาใดอีกต่อไป
ในเวลานี้ดูเหมือนว่าอิงไถตัดสินใจอะไรบางอย่าง....
อิงไถรับปากจะปฏิบัติตามความต้องการของแม่

ขบวนขันหมากของสกุลหม่าเดินทางมายังบ้านสกุลจู้
อิงไถยื่นข้อเสนอต่อหม่าเหวินไฉโดยนางขอไปเซ่นไหว้ดวงวิญญาณของซันป๋อเสียก่อน
มิฉะนั้นจะไม่ยอมขึ้นเกี้ยวเจ้าสาวเป็นอันขาด
ด้วยความที่หม่าเหวินไฉไม่อยากให้เสียการใหญ่จึงรับปากตามความต้องการของอิงไถ

อิงไถสวมใส่เสื้อผ้าชุดแต่งงานที่นางตัดเย็บด้วยตนเอง
เพื่อเข้าพิธีแต่งงานกับซันป๋อยืนอยู่ที่หน้าหลุมฝังศพของซันป๋อ
จากนั้นนางก็พูดขึ้นมาว่า “ซันป๋อ อิงไถมาแล้ว มาเพื่อแต่งงานกับซันป๋อ”
สิ้นเสียงนางก็กัดนิ้วใช้เลือดเขียนชื่อของนางบนป้ายหลุมฝังศพซันป๋อ
ทันใดนั้นเม็ดกรวดก็เคลื่อนไหว ลมพายุพัดคะนอง หลุมฝังศพก็แยกออก
ทุกคนต่างพากันตกตะลึงกับเหตุการณ์ ที่เกิดขึ้น
ดูเหมือนทุกคนมองออกว่าอิงไถจะทำอะไรจึงพากันร้องเรียกนางเอาไว้
อิงไถกระโดดลงไปในหลุมฝังศพด้วยรอยยิ้มอัน เศร้าสลด
จากนั้นหลุมฝังศพก็ประสานเป็นหนึ่งเดียว
ในที่สุดอิงไถก็ได้อยู่ด้วยกันกับซันป๋อตามที่ตั้งใจไว้ตามคำมั่นสัญญาที่อิงไถ
และซันป๋อให้ไว้ต่อกันว่า “แม้ไม่ได้เกิดด้วยกัน แต่ขอตายด้วยกัน”

ผีเสื้อลายคู่หนึ่งบินคลอเคลียกันตราบนานเท่านาน

ม่านประเพณี / Butterfly Lovers

ตอนที่ 1

สกุลจู้จัดงานมงคล โคมหลากสีถูกประดับประดา เปี่ยมด้วยบรรยากาศแห่งความสุข
ที่แท้วันนี้เป็นวันแต่งงานของจู้อิงฉี ลูกคนที่แปดของสกุลจู้
ทว่าเจ้าสาวกลับหายตัวไป ทำให้บ้านสกุลจู้เกิดความวุ่นวายโกลาหล
จู้อิงไถน้องเก้าซึ่งสนิทสนมกับพี่แปดตั้งแต่เล็กเห็นว่าชีวิตสมรสของพี่แปดไม่มีความสุขอย่างแน่นอนจึงได้ปลอมตัวเป็นเจ้าสาว
ปิดฟ้าข้ามสมุทร
เพื่อให้ความช่วยเหลือหวงเหลียงอี้เพื่อนรักที่มีชายในดวงใจอยู่แล้วหลบหนีการแต่งงาน

ในช่วงที่เหตุการณ์กำลังชุลมุน
อิงไถเข้าไปซ่อนตัวในวัดกามเทพจนได้รู้จักกับเหลียงซันป๋อบัณฑิตตกยากซึ่งใช้วัดกามเทพเป็นที่อ่านหนังสือ
ทั้งสองคนต่างคุกเข่าขอพรต่อกามเทพ
อิงไถมีความรู้สึกที่ดีต่อเหลียงซันป๋อซึ่งมีน้ำใสใจจริงเป็นอันมาก

อิงไถซึ่งทำลายการแต่งงานของพี่แปดนั้นได้ใช้ไหวพริบ
และความที่เป็นลูกสาวคนโปรดของพ่อสามารถเปลี่ยนวิกฤตเป็นโอกาสโดยได้ปลอมตัวเป็นชายเข้าไปร่ำเรียนที่หอบัณฑิตที่หังโจว

ตอนที่ 2

อิงไถและซันป๋อพบกันอีกครั้งที่ท่าเรือ ทั้งสองต่างเปิดเผยชื่อแซ่ต่อกัน
ทั้งสองพูดจากันถูกคอเข้ากันได้เป็นอย่างดี
หวังหลันเถียนซึ่งร่วมเดินทางไปศึกษาที่หอบัณฑิตหนีซันด้วยกันกับอิงไถและซันป๋อนั้น
ด้วยความที่ไม่พอใจที่อิงไถคบหาสมาคมกับซันป๋อบัณฑิตยากจนจึงจงใจผลักอิงไถตกน้ำขณะที่กำลังก้าวลงเรือ
ฐานะที่เป็นหญิงของอิงไถเกือบถูกเปิดเผยออกมา โชคดีที่
ซันป๋อช่วยเหลืออิงไถไว้ทันการ

เพื่อแสดงความขอบคุณซันป๋อที่ช่วยเหลืออิงไถเอาไว้
อิงไถจึงเดินทางไปที่บ้านสกุลเหลียง ทำให้นางรู้ถึงชีวิตความเป็นอยู่ของซันป๋อ
จากนั้นอิงไถก็ร่ำลาแม่ของซันป๋อออกเดินทางไปที่หอบัณฑิตหนีซันด้วยกันกับซันป๋อ
ระหว่างทางที่ศาลาไม้ทั้งสองสาบานเป็นพี่น้องกัน

บัณฑิตจากสถานที่ต่างๆพากันเข้ามาศึกษาเล่าเรียนที่หอบัณฑิตหนีซัน
หวังหลันเถียนตั้งตนเป็นใหญ่บีบบังคับให้เพื่อนบัณฑิตคุกเข่าคารวะหม่าเหวินไฉลูกชายของหม่าไท่โส่วขุนนางใหญ่
ซันป๋อช่วยชีวิตอิงไถไว้โดยไม่คำนึงชีวิตตนเอง
อิงไถเคียดแค้นหม่าเหวินไฉโดยเป็นห่วงความปลอดภัยของซันป๋อเป็นอันมาก

ราชสำนักส่งขุนนางมาทดสอบความรู้ความสามารถของบํณฑิต
ซันป๋อถูกกลั่นแกล้งโดยไม่ให้ซันป๋อศึกษาที่หอบัณฑิตหนีซันอีกต่อไป

ตอนที่ 3

หวังซื่ออี้สอบถามความสมัครใจของซันป๋อ
ซันป๋อยินดีทำงานจิปาถะในหอบัณฑิตเพื่อให้มีโอกาสได้ศึกษาเล่าเรียนที่หอบัณฑิตต่อไปจนได้รับความชื่นชมจากหวังซื่ออี้

อาจารย์แม่จัดให้อิงไถและซันป๋อพักอยู่ห้องพักเดียวกัน
อิงไถตกใจมากจึงร้องขอที่จะพักตามลำพัง ทำให้เพื่อนบัณฑิตคนอื่นเกิดความไม่พอใจ
เนื่องจากซันป๋อไม่ได้นอนตลอดทั้งคืน
เมื่อเข้าเรียนจึงหาวด้วยความง่วงนอนจนถูกลงโทษให้ไปหาบน้ำ

หวังหลันลูกสาวของหวังซื่ออี้ให้ความช่วยเหลือทบทวนบทเรียนให้ซันป๋อ
ทำให้ฉินจิงเซิงเพื่อนบัณฑิตเกิดความไม่พอใจ
หวังหลันมีความรู้สึกที่ดีต่อซันป๋อเป็นอันมาก
อิงไถเห็นหวังหลันและซันป๋อมีท่าทีสนิทสนมกันจึงเกิดความไม่พอใจขึ้นมา
อิงไถเข้าครัวทำขนมเปี๊ยให้ซันป๋อ
ด้วยความไม่ระวังทำขนมเปี๊ยหล่นลงพื้นทำให้นางเสียใจเป็นอันมาก
ซันป๋อตื้นตันใจมากที่อิงไถทำขนมเปี๊ยให้ตนจึงหยิบขนมเปี๊ยขึ้นมากิน
จู่ๆซันป๋อก็หมดสติไป ทำให้ซื่อจิ่วเข้าใจผิดคิดว่าอิงไถวางยาพิษในขนมเปี๊ยะ

ตอนที่ 4

อิงไถซึ่งพักห้องเดียวกันกับซันป๋อใช้ตู้หนังสือกั้นห้องเพื่อความเป็นส่วนตัว
ซันป๋อไม่เข้าใจว่าเหตุใดอิงไถจึงทำเช่นนั้น กระนั้นก็ยังดูแลอิงไถเป็นอย่างดี
เซี่ยเต้ายุ่นหญิงสาวที่มีความรู้ความสามารถที่อิงไถเลื่อมใสมานานได้รับการเชื้อเชิญให้มาสอนหนังสือที่หอบัณฑิต
บรรดาบัณฑิตต่างก็ให้ความสนใจเซี่ยเต้ายุ่นเช่นเดียวกัน
ทว่าเฉินจื่อจิ้นกลับดูแคลนเซี่ยเต้ายุ่นเป็นหญิง ภายในห้องเรียน
เหวินไฉ,หลันเถียนและพวกจงใจกลั่นแกล้งเซี่ยเต้ายุ่น
อิงไถและซันป๋อพากันเรียกร้องความเป็นธรรมให้เซี่ยเต้ายุ่น
ทำให้ทั้งสองผิดใจกับเหวินไฉและพวกขึ้นมา

เหวินไฉและพวกสร้างภาพด้วยการขอขมาเซี่ยเต้ายุ่น
ทว่าในใจนั้นกลับวางแผนเล่นงานอิงไถ จากความช่วยเหลือของ ซันป๋อ
ทำให้อิงไถรอดพ้นจากการเล่นงานของเหวินไฉและพวก
แต่แล้วครั้งหนึ่งขณะที่อิงไถเดินทางกลับหลังจากที่ส่งเซี่ยเต้ายุ่นกลับที่พักแล้วถูกอาวุธลับทำร้ายจนได้รับบาดเจ็บ
เพื่อยุติไม่ให้อิงไถถูกเล่นงานอีกต่อไป
ซันป๋อจึงรับข้อเสนอของเหวินไฉโดยยินดีรับลูกหนังจำนวนห้าลูกซึ่งเตะโดยเหวินไฉ

ตอนที่ 5

ซันป๋อรับลูกหนังจำนวนห้าลูกซึ่งเตะโดยเหวินไฉโดยไม่ฟังคำทัดทานของอิงไถ
เหวินไฉเตะลูกหนังแต่ละลูกจนสุดกำลังทำให้ซันป๋อกระอักเลือดจนหมดสติไป
ซันป๋อและอิงไถต่างห่วงใยกันและกัน ทำให้มิตรภาพของทั้งสองแนบแน่นขึ้น

อิงไถขอให้ซันป๋อซึ่งปรารถนาดีที่จะเช็ดตัวให้นางออกจากห้องไปเพื่อที่นางจะได้อาบน้ำด้วยความสบายใจ
เมื่อเซี่ยเต้ายุ่นรู้ว่าอิงไถได้รับบาดเจ็บ
นางก็ขอให้ซันป๋อพานางไปเยี่ยมเยียนอิงไถ
ทำให้ฐานะความเป็นหญิงของอิงไถเกือบถูกเปิดเผยออกมา

หวังหลันไปเก็บสมุนไพรให้อิงไถจนได้รับบาดเจ็บข้อเท้าแพลง
ซันป๋อช่วยต่อกระดูกให้หวังหลัน ประคองนางเดิน
อิงไถพบเห็นเข้าจึงเกิดความรู้สึกหดหู่ขึ้นมา
เหวินไฉจับพิรุธบางอย่างได้จากอิงไถ

เซี่ยเต้ายุ่นพานักเรียนออกไปเรียนวรยุทธนอกสถานที่
หวังหลันเถียนเห็นเป็นโอกาสดีจึงคิดเล่นงานอิงไถ
ขณะที่อิงไถกำลังตกอยู่ในอันตรายนั่นเอง เหวินไฉก็ยื่นมือช่วยชีวิตอิงไถเอาไว้
ซันป๋อออกตามหาอิงไถด้วยความร้อนใจ
เหวินไฉประคองอิงไถซึ่งได้รับบาดเจ็บกลับมายังที่พัก
ซันป๋อกลับเข้าใจผิดคิดว่าเหวินไฉทำร้ายอิงไฉจนได้รับบาดเจ็บ

ตอนที่ 6

ซันป๋อต้องการดูแลอิงไถให้ดีจึงไปขอคำแนะนำจากหวังหลัน
ขณะที่ทั้งสองอยู่ด้วยกันนั่นเองถูกอิงไถพบเห็นเข้าจนเกิดความเข้าใจผิดขึ้นมา

อิงไถพบเห็นเฉินจื่อจิ้นเขียนกลอนบรรยายความรู้สึกที่มีต่อเซี่ยเต้ายุ่นตามลำพัง
ในห้องเรียน จื่อจิ้นไม่ทันระวังทำบทกลอนตกหล่นถูกฉินจิงเซิงเก็บได้
จื่อจิ้นต้องการเอาตัวรอดจึงร่วมมือกับจิงเซิงใส่ร้ายอิงไถ
ซันป๋อและเหวินไฉต้องการให้อิงไถพ้นผิด ต่างตนจึงต่างยอมรับว่าเป็นจดหมายของตน

เต้ายุ่นเปิดเผยความในใจต่ออิงไถ
อิงไถเสนอตัวไปพบหวังหนิงจือชายที่เต้ายุ่นไม่เคยพบหน้ามาก่อน
ทว่าหนิงจือกลับแอบมาที่หอบัณฑิตอย่างเงียบๆโดยไหว้วานจื่อจิ้นให้หานักเรียนหน้าตาดีมาทำงานให้ตน

เหวินไฉและหลันเถียนเริ่มเคลือบแคลงสงสัยฐานะความเป็นหญิงของอิงไถ
ด้วยเหตุนี้จึงวางแผนทดสอบอิงไถด้วยการ นัดหมายนางมาพบที่ลานลูกหนัง

ตอนที่ 7

ลานลูกหนัง เหวินไฉและพวกบีบบังคับอิงไถถอดเสื้อผ้า
โชคดีที่ซันป๋อช่วยคลี่คลายสถานการณ์ทำให้อิงไถจนเอาตัวรอดไปได้
เหวินไฉและหลันเถียนไม่ยอมแพ้จึงพากันไปแอบดูอิงไถอาบน้ำ
เนื่องจากอิงไถไหวตัวทันเสียก่อนจึงให้ซื่อจิ่วช่วยตบตา คนทั้งสอง

ซันป๋อได้รับคำสั่งจากจื่อจิ้นให้ไปพบหนิงจือ
หนิงจือขอให้ซันป๋อเป็นตัวแทนของตนไปให้หญิงสาวดูตัว

ซันป๋อไปหาเต้ายุ่น ทำให้อิงไถเข้าใจผิดคิดว่าซันป๋อมีใจให้เต้ายุ่น
เต้ายุ่นก็เข้าใจผิดซันป๋อเช่นเดียวกัน
หวังหลันและพวกรู้เรื่องนี้เข้าจึงฉวยโอกาสนี้ให้ร้ายซันป๋อจนเรื่องนี้ร้อนไปถึงซื่ออี้
เนื่องจากซันป๋อให้คำมั่นสัญญาต่อหนิงจือว่าจะไม่เปิดเผยความจริงออกไป
ทำให้ลำบากใจยากที่จะอธิบายความจริง

ตอนที่ 8

วันหยุดเทศกาลตวนอู่ ซันป๋อและอิงไถต่างมีภารกิจต้องทำ
เพื่อรักษาคำมั่นสัญญาต่างคนจึงไปปฏิบัติภารกิจที่ได้รับมอบหมายจากหนิงจือและเต้ายุ่น

ภายในห้องพักของเต้ายุ่น เต้ายุ่นบอกอิงไถว่านางรู้ความจริงว่าอิงไถเป็นหญิง
เรื่องนี้สร้างความตกตะลึงให้อิงไถเป็นอันมาก ภายในร้านอาหาร
เซี่ยอันอำมาตย์ใหญ่ในราชสำนักซึ่งเป็นอาของเต้ายุ่น
เนื่องจากต้องการทดสอบความรู้ความสามารถของ
หนิงจือจึงได้ปกปิดฐานะที่แท้จริงของตนเอาไว้ ซันป๋อซึ่งได้รับมอบหมายจากหนิงจือ
ด้วยความที่ซันป๋อไม่รู้ความในจึงแสดงความสามารถออกมาเต็มที่จนเป็นที่พึงพอใจของเซี่ยอัน

วันหมั้น ซันป๋อถึงรู้ความจริงว่าเซี่ยเต้ายุ่นเป็นคู่หมั้นคู่หมายของหนิงจือ
ทั้งที่ปฏิเสธไปแล้ว แต่ก็เปล่าประโยชน์จึงต้องบากหน้าไปตามที่นัดหมาย

ภายในห้องโถงบ้านสกุลเซี่ย แขกเหรื่อมาร่วมงานอย่างพร้อมเพรียง
ด้วยความที่อิงไถและซันป๋อประหม่าด้วยกันทั้งคู่จึงน้ำเสียงคลุมเครือจนจำกันไม่ได้
ด้วยความเข้าใจผิด อิงไถพลั้งมือทำร้ายซันป๋อจนหมดสติไป

ตอนที่ 9

ประกาศผลสอบ ซันป๋อและอิงไถสอบผ่านด้วยกันทั้งคู่
หม่าเหวินไฉเคียดแค้นซันป๋อมากที่มีผลการเรียนโดดเด่นกว่าตน
อิงไถพบว่านางมีความรู้สึกเป็นพิเศษต่อซันป๋อ
แต่เมื่อนึกถึงคำมั่นสัญญาที่ให้ไว้กับแม่ก่อนที่จะจากมาก็รู้สึกว้าวุ่นใจขึ้นมา
ด้วยเหตุนี้จึงจงใจหลบหน้าซันป๋อ

ครูใหญ่มีดำริที่จะเพิ่มพูนความรู้ให้ศิษย์หอบัณฑิตจึงได้ส่งศิษย์สองคนไปเชิญเถาหยวนหมิงมาบรรยาย
อิงไถกลับเลือกหม่าเหวินไฉเป็นเพื่อนเดินทาง ทำให้ซันป๋อเกิดความฉงนท์ขึ้นมา
กระนั้นซันป๋อก็กำชับเหวินไฉดูแลอิงไถให้ดี ระหว่างทาง
เหวินไฉปล่อยไก่จนเป็นที่ขบขัน เหวินไฉโกรธจนมีเรื่องวิวาทขึ้นมา
โชคดีที่อิงไถคลี่คลายสถานการณ์ไปได้

หวังจัวหยานเจ้าหน้าที่ควบคุมมาตรฐานการเรียนการสอนเดินทางมาที่หอบัณฑิต
จื่อจิ้นจงใจให้ซันป๋อดูแลหวังจัวหยานโดยหารู้ไม่ว่ามีลับลมคมใน
หวังฮุ่ยลูกสาวครูใหญ่เรียกร้องความเป็นธรรมให้ซันป๋อ

ตอนที่ 10

อิงไถและเหวินไฉหลงทางอยู่ในป่าดอกท้อ ต่อมา
ทั้งสองได้พบกับพ่อค้าชาจึงได้ขอพักแรม
เหวินไฉเป็นคุณชายทำอะไรไม่เป็นจึงถูกพ่อค้าชาเย้ยหยัน
ทำให้รู้สึกเสียหน้าและโกรธมาก ตกดึก
อิงไถพบว่าเหวินไฉแอบร้องไห้อยู่ในห้องครัว

อิงไถหูตาสว่างจากคำพูดของพ่อค้าชา
ทำให้นางตัดสินใจว่าจะไม่หลบหน้าซันป๋ออีกต่อไป
อิงไถเปิดเผยจุดประสงค์การเดินทางครั้งนี้ออกมาถึงรู้ความจริงว่าเถาหยวนหมิงเสียชีวิตไปแล้ว
อิงไถไปเซ่นไหว้ดวงวิญญาณเถาหยวนหมิง เหวินไฉกลับเห็นว่าไม่มีความจำเป็น

จากความช่วยเหลือของหวังหลันและหวังฮุ่ย
ทำให้หวังจัวหยานพอใจการดูแลปรนนิบัติของซันป๋อ แม้ว่าหวังจัวหยาน เป็นคนจุกจิก
แต่ก็มีความเที่ยงธรรม
ทำให้หวังจัวหยานชื่นชมความรู้และอุปนิสัยของซันป๋อเป็นอันมาก
จื่อจิ้นพลั้งปากพูดออกมาว่าซันป๋อเป็นคนโปรดของเซี่ยอัน
เนื่องจากหวังจัวหยานและเซี่ยอันไม่ถูกกันจึงทำให้หวังจัวหยานพาลเกลียดซันป๋อไปด้วย
ทำให้ซันป๋อต้องกลายเป็นที่รองรับอารมณ์ของหวังจัวหยานเรื่อยมา

ตอนที่ 11

ซันป๋อหาบน้ำเติมน้ำให้เต็มอ่าง ทันใดนั้นอิงไถก็ปรากฏตัวออกมา
ซันป๋อตกตะลึงเมื่อพบเห็นอิงไถ ในที่สุดทั้งสองก็ปรับความเข้าใจกันได้

หวังจัวหยานมีคำสั่งให้ซันป๋อหาบน้ำเติมน้ำให้เต็มอ่างแต่เช้า
อิงไถและซันป๋อใช้สติปัญญานำไม้ไผ่ต่อท่อจากทางน้ำมายังหอบัณฑิต
จากนั้นทั้งสองก็พากันไปปลูกดอกไม้พูดคุยกันอย่างมีความสุข

หวังจัวหยานเห็นแผนแรกไม่สำเร็จจึงใช้แผนต่อไปด้วยการหาเหตุเป็นข้ออ้างเพื่อขับไล่ซันป๋อออกจากหอบัณฑิต
อิงไถล่วงเกินใต้เท้าหวังต่อหน้าผู้คนจำนวนมากว่านางและซันป๋อสาบานเป็นพี่น้องกัน
ฉะนั้นจะย่ำยีซันป๋อไม่ได้เป็นอันขาด
หวังจัวหยานเคียดแค้นอิงไถจึงหาทางกลั่นแกล้งนาง
แม้ว่าอิงไถทนไม่ได้ที่ถูกกลั่นแกล้ง แต่เมื่อนึกถึงอนาคตของซันป๋อ
ทำให้นางจำต้องอดทนอดกลั้นเอาไว้ อิงไถตัดสินใจขอความช่วยเหลือจากหม่าเหวินไฉ
นึกไม่ถึงว่ากลับพบเห็นซันป๋อกำลังวิงวอนขอความเห็นใจจากหวังจัวหยาน

ตอนที่ 12

ซันป๋อวิงวอนขอความเห็นใจจากหวังจัวหยานให้อิงไถ จากการบีบบังคับของใต้เท้าหวัง
ทำให้ซันป๋อจำต้องโกหกอิงไถว่าการที่ตนคบหานางนั้นเพื่อเป็นบันไดก้าวสู่ความสำเร็จ
เพื่อไม่ให้ใต้เท้าหวังตามรังควานอิงไถและสกุลจู้อีกต่อไป ซันป๋อจึงต้อง
จำใจตัดขาดความสัมพันธ์กับอิงไถด้วยความเจ็บปวด
อิงไถรู้สึกผิดหวังจึงวิ่งออกจากหอบัณฑิตไป

ซันป๋อวิ่งตามออกไป ทั้งสองดึงดันกันท่ามกลางสายฝน อิงไถสลัดซันป๋อวิ่งหนีไป
ซันป๋อถูกต้นไม้ล้มทัพ ฝนตกถนนลื่น ทำให้อิงไถลื่นตกเขา
หม่าเหวินไฉพาเพื่อนๆออกตามอิงไถ แต่ไม่พบ ทำให้ซันป๋อร้อนใจด้วยความเป็นห่วง

เมื่อหยินซินกลับมาถึงหอบันฑิตก็บอกทุกคนว่าอิงไถตกเขาเสียชีวิตไปแล้ว
มีเพียงซันป๋อที่เชื่อว่าอิงไถยังมีชีวิตอยู่ ซันป๋อและเหวินไฉพากันออกตามหาอิงไถ
เมื่อพูดถึงความเป็นความตายของอิงไถก็ทำให้ทั้งสองตาแดงกล่ำ
ซันป๋อตัดสินใจไต่หน้าผาลงไปตามลำพังเพื่อค้นหาอิงไถ
โชคร้ายเชือกขาดทำให้ซันป๋อตกลงหน้าผา

ตอนที่ 13

ข่าวการตกเขาของซันป๋อและอิงไถแพร่สะพัดไปทั่วหอบัณฑิตนึกไม่ถึงว่ามีทั้งคนเสียใจและดีใจกับข่าวการตายของทั้งสอง

อิงไถได้รับการช่วยชีวิตจากพ่อค้าชา
ส่วนซันป๋อได้รับการช่วยชีวิตจากกู่ซินเหลียนสองแม่ลูกขายปลาที่ซันป๋อเคยให้ความช่วยเหลือมาก่อน
แม้ว่าปากอิงไถพูดว่าเกลียดซันป๋อ ทว่าใจกลับคิดถึง

ซันป๋อและซินเหลียนใช้เส้นทางน้ำออกตามหาอิงไถจนมาถึงกระท่อมของพ่อค้าชา
เมื่อซันป๋อเห็นดอกท้อก็ทำให้อดคิดถึงอิงไถไปไม่ได้
ต่อมาซันป๋อพบเห็นบทกลอนที่อิงไถเขียนไว้บนโต๊ะหิน
แต่กลับจำไม่ได้ว่าเป็นบทกลอนของอิงไถจึงทำให้ซันป๋อ คลาดกันกับอิงไถ

อิงไถและพ่อค้าชาดื่มเหล้าพูดคุยกัน
จากการวิเคราะห์ของซินเหลียนทำให้ซันป๋อเชื่อว่าอิงไถจะต้องพักอยู่ในกระท่อมหลังนั้นอย่างแน่นอน
เมื่อคิดได้เช่นนั้นซันป๋อจึงรีบไปที่กระท่อมทันที
อิงไถเห็นซันป๋อจากหน้าต่าง....

ตอนที่ 14

ซันป๋อค้นหาอิงไถ แต่ไม่พบจึงต้องกลับไปด้วยความผิดหวัง
ที่แท้อิงไถจงใจซ่อนตัวไว้
หลังจากที่ซันป๋อใคร่ครวญสักพักหนึ่งก็รู้สึกว่ามีพิรุธจึงได้ย้อนกลับไปที่กระท่อมอีกครั้ง

ขณะที่อิงไถกำลังร่ำลาพ่อค้าชานั่นเองก็เหลือบไปเห็นซันป๋อ นางจึงหาที่ซ่อนตัว
พ่อค้าชาสอบถามซันป๋อรู้สึกอย่างไรกับอิงไถ
ซันป๋อเปิดเผยความจริงออกมาว่าการที่ตนตัดขาดความสัมพันธ์กับอิงไถนั้น
ทั้งหมดตนทำไปเพื่อนาง ตนถูกใต้เท้าหวังบีบบังคับ
อิงไถน้ำตาไหลพรากเมื่อรู้ความจริงทั้งหมด
พ่อค้าชาเห็นความจริงใจของซันป๋อจึงเรียกอิงไถซึ่งซ่อนตัวอยู่ออกมา
อิงไถเห็นว่านางเข้าใจผิดซันป๋อ
แต่ต้องการเล่นแง่จึงวิ่งออกจากบ้านไปเพื่อให้ซันป๋อตามมางอนง้อ
และแล้วซันป๋อก็ตามมาง้ออิงไถ กระนั้นอิงไถก็ยังเจ้าแง่แสนงอน
พ่อค้าชาต้องการช่วยเหลือซันป๋อจึงแสร้งทำเป็นซ้อมซันป๋อเพื่อทดสอบความรู้สึกของอิงไถ

ซินเหลียนแอบหลงรักซันป๋อ นางจึงขอติดตามซันป๋อกลับไปที่หอบัณฑิต
อิงไถไม่รู้ความในจึงรับปากให้นางกลับไปด้วยกัน ซันป๋อและอิงไถร่ำลาพ่อค้าชา
ทันใดนั้นพ่อค้าชาก็กระโดดลงเรือร่วมเดินทางไปด้วยเพื่อเป็นพยานยืนยันความบริสุทธิ์ของคนทั้งสอง

ตอนที่ 15

เมื่อทุกคนเห็นซันป๋อและอิงไถกลับมาอย่างปลอดภัยก็ดีอกดีใจเป็นอันมาก
ซื่ออี้ต้องการป้องกันไม่ให้หวังจัวหยานและ
จื่อจิ้นให้ร้ายซันป๋อและอิงไถอีกต่อไปจึงจงใจลงโทษทั้งสอง
ให้ไปเลี้ยงม้าที่หลังเขาโดยไม่ฟังคำทัดทานของอาจารย์แม่ จัวหยาน
ใส่ร้ายซันป๋อและอิงไถปลอมเป็นผีมาหลอกให้ทุกคนหวาดกลัว พ่อค้าชาด่าทอจัวหยาน
ทำให้จัวหยานจากไปอย่างหัวเสีย
และแล้วอาจารย์แม่ก็พบความจริงว่าที่แท้พ่อค้าชาก็คือเถาหยวนหมิงนั่นเอง

หวังจัวหยานไม่พอใจน้ำที่ซินเหลียนเตรียมไว้ให้อาบ ทำให้น้ำร้อนลวกซินเหลียน
ซูอันพาซินเหลียนไปหาหมอ ซินเหลียนอารมณ์ไม่ดี
อิงไถมองออกซันป๋อไม่มีใจให้ซินเหลียน ด้วยเหตุนี้นางจึงจงใจกลั่นแกล้งซันป๋อ

เสียงท่องหนังสือดังออกมาจากห้องเรียน
ซินเหลียนผ่านมาจึงหยุดฟังถูกจัวหยานพบเห็นเข้า
นับเป็นอีกครั้งที่ซินเหลียนถูกจัวหยานเหยียดหยาม
ซันป๋อและอิงไถออกหน้าปกป้องคุ้มครองซินเหลียน
หลังจากที่หยวนหมิงรู้เรื่องนี้ก็เย้ยหยันจัวหยาน จัวหยานไม่ใช่คู่ปรับของหยวนหมิง
ทำให้บรรดานักเรียนเห็นจัวหยานเป็นตัวตลก

ตอนที่ 16

หยวนหมิงสอนนักเรียนเขียนพู่กัน
เพื่อให้นักเรียนเข้าถึงแก่นของบทเรียนจึงแนะนำให้ทุกคนดื่มเหล้า
ทำให้ทุกคนเมามายไปกันหมด

หวังจัวหยานเป็นโรคกลากเกลื้อน ทำให้ทุกคนไม่กล้าเข้าใกล้
อิงไถและเหวินไฉนำยาจากซินเหลียนทาถูตามตัวของจัวหยาน
ซันป๋อดูแลปรนนิบัติจัวหยานเป็นอย่างดี ทำให้จัวหยานตื้นตันใจเป็นอันมาก

เหวินไฉเก็บถุงหอมของอิงไถไว้ได้จึงเกิดความเคลือบแคลงสงสัยฐานะที่แท้จริงของอิงไถขึ้นมา
หลายครั้งที่พยายามสืบหาความจริง แต่ก็ล้มเหลว
ภายในหอบัณฑิตมีข่าวลือแพร่สะพัดไปทั่วว่าอิงไถเป็นผู้หญิง
ทุกคนวิพากษ์วิจารณ์ต่างๆนาๆทำให้เหวินไฉไม่พอใจเป็นอันมาก
แต่ซันป๋อกลับเห็นว่าเป็นเรื่องตลก
ซื่อจิ่วช่วยซินเหลียนไว้จึงมีเรื่องวิวาทกับเพื่อนนักเรียน
อิงไถไม่คำนึงว่าเพื่อนนักเรียนจะมองนางอย่างไร
จู่ๆก็มีคำสั่งจากจื่อจิ้นให้นักเรียนทุกคนอาบน้ำด้วยกันที่โรงอาบน้ำ

ตอนที่ 17

ภายในโรงอาบน้ำ อิงไถใช้ไหวพริบจนสามารถเอาตัวรอดไปได้

หม่าเหวินไฉติดสินบนจื่อจิ้นเพื่อให้มีการจัดห้องพักใหม่
ทำให้อิงไถและซันป๋อซึ่งเดิมพักอยู่ห้องเดียวกันจำต้องแยกกันอยู่คนละห้องสร้างความอาลัยอาวรณ์ให้ทั้งสองยิ่งนัก
เหวินไฉดีใจมากเมื่อเห็นอิงไถย้ายมาพักห้องเดียวกับตน ตกดึก
อิงไถนั่งอยู่นอกห้องพัก ไม่ยอมเข้าห้องพัก จากความช่วยเหลือของหวังฮุ่ย
อิงไถแสร้งทำเป็นป่วยโดยพักอยู่ที่เรือนผู้ป่วยไปพลางก่อน

เดิมทีซันป๋อจะขึ้นเขาไปเก็บสมุนไพรมารักษาอิงไถ
แต่กลับถูกจื่อจิ้นพบเห็นเข้าจึงถูกสั่งให้ไปเลี้ยงม้าที่หลังเขา
ซินเหลียนติดตามซันป๋อไปที่คอกม้า
เมื่อซินเหลียนเห็นซันป๋อแสดงความเป็นห่วงเป็นใยอิงไถจนออกนอกหน้าจึงเกิดความไม่พอใจขึ้นมา
ด้วยเหตุนี้จึงจงใจทำให้ม้าตื่นเพื่อทำร้ายนางจนได้รับบาดเจ็บ
เหวินไฉซึ่งอยู่นอกเรือนผู้ป่วยวางแผนโดยใช้เสี่ยวฮุ่ยเป็นเครื่องมือเพื่อให้อิงไถย้ายกลับมาอยู่ที่ห้องพัก
เสี่ยวฮุ่ยปฏิบัติตามคำสั่งของเหวินไฉ บ้างก็ให้อิงไถถอดเสื้อผ้าเพื่อฝังเข็ม
บ้างก็ให้ถอดเสื้อผ้าอาบน้ำด้วยกัน ทำให้อิงไถวางตัวลำบากมากเลยทีเดียว

ตอนที่ 18

ขณะที่เสี่ยวฮุ่ยกำลังดึงดันอิงไถอยู่นั่นเอง ทันใดนั้น
ซันป๋อก็แบกซินเหลียนเข้ามา ซินเหลียนจงใจทำทีเป็นเจ็บปวดเพื่อไม่ให้ซันป๋อไปจากนาง
อิงไถเห็นเช่นนั้นจึงเกิดความหึงหวงขึ้นมาอย่างบออกไม่ถูก
ดังนั้นจึงแสร้งทำทีเป็นเจ็บปวดบ้าง ซันป๋อหันไปดูแลอิงไถ
ทำให้ซินเหลียนไม่พอใจจึงฉวยโอกาสที่ไม่มีคนเห็นทำร้ายตนเองจนได้รับบาดเจ็บ
น่าเสียดายคนที่ดูแลนางกลับเป็น หวังหลัน ซูอันหลงรักซินเหลียน
ด้วยเหตุนี้จึงดูแลนางเป็นอย่างดี หวังหลันเถียนคิดขืนใจซินเหลียน
ซูอันและห้วนอีพบเห็นเข้าจึง ขับไล่หวังหลันเถียนไป

การแข่งขันล่าสัตว์ประจำปีเริ่มต้นขึ้น
การแข่งขันแบ่งออกเป็นสองกลุ่มโดยการนำของซันป๋อและหวินไฉ
เหวินไฉและพวกจงใจนำม้าที่ตื่นคนง่ายให้ซันป๋อ
อิงไถใช้ความรู้ที่เถาหยวนหมิงถ่ายทอดให้ควบคุมม้าพยศได้สำเร็จ
แต่คนอื่นกลับล้มเหลว

ตอนที่ 19

ด้วยความที่อิงไถไม่อยากพักห้องพักเดียวกับเหวินไฉจึงแสร้งทำเป็นนอนละเมอทุบดีเหวินไฉ
ทำให้เหวินไฉต้องหลบหนีหัวซุกหัวซุน อิงไถละเมอเดินออกนกห้องพัก
พบต้นไม้ก็ทุบต้นไม้ พบคนก็ทุบตีคน
เหวินไฉเชื่อครึ่งไม่เชื่อครึ่งกับสิ่งทีพบเห็นจึงเข้าขัดขวาง
แต่กลับถูกอิงไถทำร้ายจนหมดสติไป
เมื่อหม่าไท่โส่วรู้ว่าเหวินไฉได้รับบาดเจ็บจึงรีบรุดมาที่หอบัณฑิตทันที
ในที่สุดแผนการของอิงไถก็ประสบความสำเร็จสามารถย้ายกลับมาอยู่ห้องพักเดิม

วันที่เจ็ดเดือนเจ็ดมาถึง อิงไถสมอ้างน้องเก้าเพื่อมอบถุงผ้าลายผีเสื้อให้ซันป๋อ
ซินเหลียนก็มอบถุงผ้าให้ซันป๋อเช่นเดียวกัน
แต่กลับถูกอิงไถยั่วจนต้องจากไปด้วยความโกรธ คืนที่ดวงดาวเต็มท้องฟ้า
ซันป๋อและอิงไถนั่งบนยอดเข้าพูดคุยกันถึงเรื่องราวความรักของหนุ่มเลี้ยงวัวและสาวทอผ้า
ทำให้อิงไถรู้สึกอาลัยต่อการพลัดพรากขึ้นมา

อิงไถและหยินซินพากันแอบไปสักการะรูปปั้นสาวทอผ้า
นึกไม่ถึงว่าถูกเหวินไฉพบเห็นเข้า ในที่สุดเหวินไฉก็พบความจริงว่าอิงไถเป็นหญิง
หลังจากที่เหวินไฉรู้ความจริงว่าอิงไถเป็นหญิงแล้วก็ยิ่งหลงรักนางมากขึ้น
โดยเฉพาะทุกครั้งที่เห็นซันป๋อและอิงไถสนิทสนมกันก็ยิ่งทำให้เกิดความหึงหวงและความเคียดแค้น

ตอนที่ 20

ในชั่วโมงเรียนของเถาหยวนหมิง
เถาหยวนหมิงให้นักเรียนแต่ละคนพูดถึงอุดมการณ์ของตนเองออกมา เหวินไฉไม่พอใจ
ที่หม่าไท่โส่วผู้เป็นพ่อชอบใช้อำนาจจึงมีปากเสียงกันขึ้นมา
ทำให้เหวินไฉถูกพ่อตบหน้าฉาดหนึ่งต่อหน้าผู้คนจำนวนมาก

อิงไถซันป๋อพากันไปเลี้ยงม้าหลังเขา
ซันป๋อรู้สึกว่าเหตุการณ์ที่เกิดขึ้นมีสาเหตุมาจากตนจึงความเป็นห่วง เหวินไฉขึ้นมา
เมื่อเปิดประตูตู้ออกมาก็พบเหวินไฉซ่อนตัวอยู่ด้วยอาการสั่นเทาไปทั้งตัว
เหวินไฉคลุ้มคลั่งจนทำให้ม้าตื่น ซันป๋อช่วยเหวินไฉไว้จึงถูกม้าดีดจนได้รับบาดเจ็บ
ซันป๋อเปิดเผยเบาะแสเหวินไฉต่อหม่าไท่โส่ว แม้ว่าหม่าไท่โส่วมีท่าทีเย็นชา
ทว่าในใจนั้นกลับเป็นห่วงลูกชายยิ่งนัก เหวินไฉเปิดเผยความในใจต่ออิงไถ
โดยเล่าเรื่องราวในวัยเยาว์อันแสนรันทดออกมา
เมื่ออิงไถรู้เช่นนั้นก็รู้สึกเห็นใจและปลอบใจเหวินไฉให้คลายความเศร้า
อิงไถและซันป๋อพากันเกลี้ยกล่อมเหวินไฉจนเหวินไฉตัดสินใจกลับไปหาพ่อ

ซินเหลียนถูกหวังหลันเถียนหลอกให้ลงนามในหนังสือขายตัว
ทำให้ซินเหลียนถูกคนของหอโคมเขียวจับตัวไป อิงไถและซันป๋อนำงินไปไถ่ตัวซินเหลียน
แต่กลับถูกยามเฝ้าประตูขับไล่
ทำให้อิงไถและซันป๋อกลับมาวางแผนใหม่เพื่อช่วยเหลือซินเหลียน

ตอนที่ 21

ภายในเจิ้นเสียโหลวมีแขกเหรื่อมาใช้บริการล้นหลาม
อิงไถแต่งตัวเป็นหญิงร้องรำทำเพลงโดยมีซันป๋อดีดพิณ
ทำให้ทุกสายตาจับจ้องเป็นหนึ่งเดียว
ซันป๋อใช้สัญญาขายตัวของอิงไถแลกกับสัญญาขายตัวของซินเหลียน
นึกไม่ถึงว่ากลับถูกเหวินไฉและจื่อจิ้นพบเห็นเข้า
ซันป๋อและอิงไถจึงต้องพากันหลบหนีทำให้เกิดความวุ่นวายโกลาหลขึ้นมา

ซันป๋อและอิงไถหลบหนีเข้าไปในจู้หยุนเก๋อจนพบเห็นหม่าไท่โส่วและอึ้อู๋เสีย
หญิงคณิกาเลื่องชื่อของหอโคมเขียวกำลังพลอดรักกัน
เหวินไฉและพวกติดตามมาจนถึงจู้หยุนเก๋อ อี้อู้เสียใช้ไหวพริบขับไล่เหวินไฉไปได้
อิงไถประณามอี้อู๋เสียด้วยความโกรธ
ที่แท้อี้อู่เสียก็คือหวงเหลียงอี้ว่าที่เจ้าสาวของพี่แปดซึ่งนางปล่อยไปนั่นเอง

เรื่องที่ซันป๋อและอิงไถพากันไปอาละวาดที่หอโคมเขียวแพร่สะพัดไปทั่วหอบัณฑิต
ทำให้ครูใหญ่จำต้องลงโทษคนทั้งสอง
ด้วยความที่ซันป๋อต้องการรักษาเกียรติซินเหลียนเอาไว้จึงไม่แก้ตัวแต่อย่างใด
ทว่าซินเหลียนกลับเปิดเผยความจริงทั้งหมดออกมา
ทำให้ซันป๋อและอิงไถพ้นผิดไม่ถูกลงโทษ
ตกดึกซันป๋อและอิงไถต่างพากันครุ่นคิดถึงเหตุการณ์ที่เกิดขึ้นที่หอโคมเขียว
ทำให้ทั้งสองต่างนอนไม่หลับด้วยกันทั้งคู่

ตอนที่ 22

ด้านนอกประตูใหญ่หอบัณฑิต
เหลียงอี้มาหาซันป๋อเพื่อขอให้ซันป๋อช่วยนางอธิบายความจริงต่ออิงไถ
ฉินจิงเซิงกลับด่าทอตบตีเหลียงอี้ต่อหน้าผู้คน
ที่แท้จิงเซิงคือคนที่เหลียงอี้หนีไปอยู่กินด้วยกันในเวลานั้นนั่นเอง ตกดึก
จิงเซิงทำทีละเมอโดยฉวยโอกาสนี้ไปที่เจิ่นเสียโหลวเพื่อรีดไถเงินจากเหลียงอี้

ซันป๋อนำถุงหอมที่หวังหลันมอบให้ไปคืนนาง ทำให้นางเสียใจยิ่งนัก
จี้ป๋อเปิดเผยความในใจบอกรักหวังหลัน หลันเถียน กลั่นแกล้งซินเหลียน
หยวนหมิงจึงแนะนำซินเหลียนไปจากหอบัณฑิต

อิงฉีมาเยี่ยมเยียนอิงไถที่หอบัณฑิต
เมื่ออิงฉีรู้ว่าอิงไถและซันป๋อพักอยู่ห้องพักเดียวกันก็โกรธมากจึงบังคับให้อิงไถย้ายมาอยู่ด้วยกันกับตน
อิงไถเห็นอิงฉีหลับสนิทจึงลอบไปหาซันป๋อ

บนหอนาฬิกา อิงไถเปิดเผยเรื่องราวของเหลียงอี้และอิงฉีต่อซันป๋อ
จากนั้นนางก็ตำหนิตนเองเป็นการใหญ่ ซันป๋อปลอบใจอิงไถอย่าได้โทษตนเองอีกต่อไป

ตอนที่ 23

อิงฉีมองออกว่าอิงไถมีใจให้ซันป๋อ
ดังนั้นจึงห้ามไม่ให้อิงไถและซันป๋อคบหากันต่อไป
อิงไถกลับไม่ฟังโดยหลุดปากพูดออกมาว่านางชอบซันป๋อ
ซันป๋อและเหวินไฉผ่านมาจึงได้ยินเข้าโดยบังเอิญ ซันป๋อตะลึงงันอยู่พักใหญ่
จากนั้นก็ฉุกคิดถึงความรู้สึกแปลกๆที่ตนมีต่ออิงไถขึ้นมา
นับแต่นั้นเป็นต้นมาซันป๋อก็จงใจหลบหน้าอิงไถ
อาจารย์แม่บอกอิงไถว่าหยวนหมิงไปจากหอบัณฑิตแล้ว
อิงไถไปหาซันป๋อเพื่อเปิดเผยความในใจ แต่กลับถูกซันป๋อทอดทิ้ง

อิงฉีถูกอิงไถพูดจี้ใจดำ อิงฉีจึงออกไปนั่งเรือดื่มเหล้า ต่อมา
อิงฉีถึงพบว่านักร้องที่ร้องเพลงขับกล่อมนั้นคือเหลียงอี้นั่นเอง

อิงฉีเตือนสติซันป๋อว่าคำว่าชอบซึ่งออกมาจากปากอิงไถนั้นเป็นเพียงความรู้สึกระหว่างพี่น้องเท่านั้น
ในที่สุดซันป๋อและ อิงไถก็ปรับความเข้าใจกันได้
เหวินไฉอิจฉาเมื่อเห็นความสัมพันธ์ของซันป๋อและอิงไถแนบแน่นขึ้นทุกที
ดังนั้นจึงขู่อิงไถว่าจะเปิดเผยความจริงที่นางเป็นหญิงออกมา ...

ตอนที่ 24

ค่ำคืนเงียบสงัด
เหวินไฉยอมรับผิดต่ออิงไถโดยให้คำมั่นสัญญาต่อนางว่าจะไม่เปิดเผยความลับที่นางเป็นหญิงออกมาเป็นอันขาด
ทั้งยังจะปรับความเข้าใจกับซันป๋ออีกด้วย ขณะที่รับประทานอาหาร
อิงไถไม่ระวังถูกน้ำแกงลวก เหวินไฉร้อนใจจึงอุ้มอิงไถออกจากโรงอาหาร
อิงไถโกรธมากจึงตบหน้าเหวินไฉไปฉาดหนึ่ง
ซันป๋ออธิบายต่อเหวินไฉว่าตนเพียงคิดไปเองเท่านั้น เหวินไฉจงใจ ตีสนิทซันป๋อ
อิงไถเกิดความสงสัยจึงคาดคั้นเอาความจริง
เหวินไฉฉวยโอกานี้เปิดเผยความในใจบอกรักอิงไถ
เหวินไฉจงใจสร้างสถานการณ์เพื่อให้ซันป๋อเกิดความเห็นใจ
ซันป๋อพาอิงไถไปที่ป่าท้อเพื่อให้อิงไถและเหวินไฉร่วมสาบานกัน
แต่กลับถูกอิงไถปฏิเสธ ซันป๋อไม่รู้ต้นสายปลายเหตุจึงต่อว่าอิงไถหยุมหยิม

หม่าไท่โส่วไถ่ตัวเหลียงอี้เป็นอิสระเพื่อให้นางดูแลปรนนิบัติตนเป็นการส่วนตัวถึงกับสร้างบ้านให้นางเลยทีเดียว

ซูอันถูกซินเหลียนปฏิเสธจึงทำให้ซูอันเข้าใจผิดคิดว่าซันป๋อและซินเหลียนมีสัญญาใจต่อกัน
ด้วยความโกรธจึงประณาม ซันป๋อเป็นวิญญูชนจอมปลอม
จากนั้นกิวิ่งขึ้นเขาไปร้องห่มร้องไห้ตามลำพัง
เหวินไฉเห็นเช่นนั้นจึงสบโอกาสเล่นงานซันป๋อขึ้นมา ...

ตอนที่ 25

ณ ศาลาดอกท้อราตรี ซันป๋อคลายปมในใจให้อิงฉี
ทำให้อิงฉีเปลี่ยนทัศนคติใหม่ต่อซันป๋อ

หีบซึ่งบรรจุทองคำอยู่เต็มของอิงฉีถูกขโมยไป
จื่อจิ้นนำพรรคพวกค้นหาตามห้องพักต่างๆ
นึกไม่ถึงว่าหีบทองคำกลับถูกค้นพบในห้องพักของซันป๋อ
ซื่ออี้ไต่สวนเรื่องที่เกิดขึ้นอย่างตรงไปตรงมา
ซูอันถูกเหวินไฉว่าจ้างจึงใส่ร้ายป้ายสีซันป๋อ
ทำให้ซันป๋อถูกลงโทษโบยและขับไล่ไปจากหอบัณฑิต ด้วยความที่อิ่งไถต้องการช่วยซันป๋อ
นางจึงสารภาพว่านางเป็นคนขโมยหีบทองมามอบให้ซันป๋อ
ครูใหญ่รับปากเว้นโทษโบยถ้าหากซันป๋อเปิดเผยความจริงออกมา
ซันป๋อใช้ความจริงใจจนทำให้ซูอันยอมรับความจริงออกมา

เหวินไฉนำซูต้าเหนียงบีบบังคับซูอันเพื่อไม่ให้เปิดเผยผู้บงการอยู่เบื้องหลังออกมา
ซันป๋อฉวยโอกาสที่ไม่มีผู้คนปล่อยซูอันไปโดยไม่ติดใจเอาความซูอันอีกต่อไป
ก่อนที่ซูอันจะจากไปได้เตือนสติซันป๋อให้ระมัดระวังเหวินไฉให้ดี

ตอนที่ 26

อิงไถบอกอิงฉีพี่แปดว่าเหวินไฉรู้ฐานะที่นางเป็นหญิงแล้ว
อิงฉีโกรธมากจึงบีบบังคับอิงไถกลับบ้าน ทว่าอิงไถกลับปฏิเสธ
อิงฉีส่งจดหมายถึงบ้านเล่าเรื่องทั้งหมดให้แม่รับรู้

หม่าไท่โส่วขับไล่ชาวบ้านเพื่อนำที่ดินมาปลูกบ้าน
การนี้หม่าไท่คนของหม่าไท่โส่วยืนยันที่จะขุดหลุมฝังศพพ่อของ ซินเหลียนให้ได้
แม่ซินเหลียนดึงดันไม่ยอมจึงถูกหม่าไท่ฆ่าตาย
ซูอันมาช้าก้าวหนึ่งจึงได้แต่พบเห็นซินเหลียนตายไปต่อหน้าต่อตาหลังจากที่ถูกคนของสกุลหม่ากระทำย่ำยี
ซันป๋อพาอิงไถและอิงฉีไปช่วยซูต้าเหนียง
เมื่อทุกคนมาถึงบ้านซินเหลียนก็พบเห็นซูอันกำลังต่อสู้กับทหาร
อิงฉีใช้วรยุทธที่เป็นเลิศขับไล่ทหารไป
ในที่สุดทุกคนก็พบว่าซินเหลียนและแม่เสียชีวิตไปแล้ว

เหวินไฉคิดช่วงชิงอิงไถมาครองจึงเผาห้องพักซันป๋อเพื่อให้ซันป๋อตายทั้งเป็น
ด้วยความที่อิงไถคิดว่าซันป๋ออยู่ในห้องพัก
นางจึงบุกเข้าไปในกองเพลิงโดยไม่คำนึงถึงชีวิตของนางเอง
ซันป๋อกลับเข้ามาเมื่อพบว่าอิงไถอยู่ในกองเพลิง ซันป๋อก็บุกเข้าไปในกองเพลิงทันที
หวังหลันรักษาอาการบาดเจ็บให้อิงไถถึงรู้ความจริงว่าอิงไถเป็นหญิงโดยนำเรื่องนี้บอกให้แม่ของนางรู้

ตอนที่ 27

รุ่งเช้า หลังจากที่อิงไถฟื้นได้สติขึ้นมาแล้ว
อาจารย์แม่ก็จ้องมองอิงไถในชุดเสื้อผ้าผู้หญิงด้วยรอยยิ้ม
ทำให้อิงไถเกิดความขวยเขินขึ้นมา
ซันป๋อเป็นห่วงความปลอดภัยของอิงไถจึงพยายามดึงดันที่จะไปหานางให้ได้โดยไม่ฟังคำทัดทานจากเพื่อนๆ
เมื่อ ซันป๋อและอิงไถพบหน้ากันอีกครั้งก็โผเข้ากอดกันด้วยความถวิลหา
เหวินไฉซึ่งคิดเผาทั้งเป็นซันป๋อ แต่กลับเป็นการทำร้ายอิงไถ
เหวินไฉจุดธูปขออำนาจสิ่งศักดิ์สิทธิ์คุ้มครองอิงไถ
อิงไถตื้นตันใจที่เหวินไฉเป็นห่วงนาง

อิงฉีเป็นอีกคนหนึ่งที่บุกเข้าไปในกองเพลิง ในเวลานี้ยังสลบไสลไม่ได้สติเสียที
เหลียงอี้ปลอมเป็นชายมาเยี่ยมเยียนอิงฉี อิงไถและเหลียงพบหน้ากันอีกครั้ง
เหลียงอี้คืนกำไลทองให้อิงไถ อิงไถติดตามเหลียงอี้ออกไปทั้งน้ำตา
ทำให้เหลียงอี้หลั่งน้ำตาออกมาด้วยความปลาบปลื้มใจที่อิงไถยกโทษให้นาง
อิงฉีไปที่เจิ้นเสียโหลวเพื่อไถ่ตัวเหลียงอี้ แต่กลับรู้ความจริงจากเจ้าของหอ
เจิ่นเสียโหลวว่าเหลียงอี้ไปจากเจิ่นเสียโหลวเสียแล้ว

เสี่ยวฮุ่ยร้องไห้ไม่หยุดเมื่อรู้ว่าอิงไถเป็นหญิงโดยต่อว่าอิงไถหลอกลวงความรู้สึกของนาง
ทำให้เพื่อนนักเรียนพากันมาห้อมล้อม อิงไถยิ่งปลอบก็ยิ่งร้องไห้
เสี่ยวฮุ่ยจะนำความไปบอกพ่อ เพื่อเปิดเผยฐานะที่แท้จริงของอิงไถให้ทุกคนรู้

ตอนที่ 28

หวังหลันซึ่งหลงรักซันป๋อเรื่อยมา
เมื่อนางเห็นความรักอันแนบแน่นของซันป๋อและอิงไถก็ทำให้นางรู้สึกอาดูร
จี้ป๋อซึ่งหลงรักหวังหลันเรื่อยมา ด้วยความเป็นห่วงหวังหลันจึงติดตามนางไป

หลังจากที่เสี่ยวฮุ่ยรู้ว่าอิงไถเป็นหญิงแล้ว
ใบหน้าของนางก็เต็มไปด้วยความหม่นหมอง
อิงไถใช้ไหวพริบโดยแสร้งทำเป็นป่วยเพื่อขอความเห็นใจให้เสี่ยวฮุ่ยให้อภัยนาง

เมื่ออิงฉีได้ยินซันป๋อและอิงไถพูดคุยกันถึงการพลัดพรากก็ทำให้อิงฉีรู้ว่าทั้งสองรักกันมากเพียงใด
ทำให้อิงฉีรู้สึกผิดไม่ควรเขียนจดหมายเล่าเรื่องของอิงไถถึงแม่เลย วันรุ่งขึ้น
อิงฉีร่ำลาอิงไถเพื่อเดินทางกลับบ้านพูดคุยกับแม่ถึงเรื่องของอิงไถ
นึกไม่ถึงว่าพ่อบ้านที่ถือจดหมายมาจากที่บ้านสกุลจู้กับคลาดกันกับอิงฉี
อิงฉีออกเดินทางไปได้ไม่นานนัก อาจารย์แม่ก็นำจดหมายของ จู้ฮูหยินมอบให้อิงไถ
เนื้อความในจดหมายต้องการให้อิงไถกลับบ้านทันที อิงไถอำลาซันป๋อด้วยความอาลัย
ซันป๋อซึ่งไม่รู้ความในให้อิงไถตระหนักถึงความกตัญญูเป็นสำคัญ
เมื่อต้องพลัดพรากจากกันก็ทำให้อิงไถน้ำตาตกเลยทีเดียว

ตอนที่ 29

หยินซินเห็นอิงไถเจ็บปวดจึงแนะนำอิงไถเขียนจดหมายเปิดเผยความจริงต่อซันป๋อ
อิงไถเขียนบทกลอนบอกเป็นนัยต่อ ซันป๋อ นึกไม่ถึงว่าหยินซินนำจดหมายไปส่งผิดคน
เหวินไฉอ่านบทกลอนแล้วก็เข้าใจผิดคิดว่าอิงไฉมีใจให้ตนจึงได้มอบว่าวตัวหนึ่งให้หยินซินเพื่อนำไปมอบให้อิงไถ
แต่กลับถูกหยินซินนำไปทิ้ง

ซันป๋อนัดอิงไถออกไปพายเรือที่ทะเลสาบ
ด้วยความที่ซันป๋อไม่รู้ว่านางรู้สึกอย่างไรจึงทำให้นางจากไปด้วยความโกรธ
ตกดึกซันป๋อเข้าครัวทำขนมเปี๊ยให้อิงไถ
อิงไถเดินผ่านมาพบเห็นซันป๋อนอนหลับจึงไม่ได้ปลุก
ทว่ารู้สึกตื้นตันใจมากที่ซันป๋อทำขนมเปี๊ยะเพื่อนาง

อาจารย์แม่มองออกว่าซันป๋อมีความในใจ
นางจึงตัดสินใจเป็นแม่สื่อให้ซันป๋อและอิงไถสมรัก
นึกไม่ถึงว่ากลับถูกคนรับใช้ของเหวินไฉได้ยินคำสนทนา

ก่อนออกเดินทาง อิงไถร่ำลาทุกคน ซื่ออี้ให้กำลังใจอิงไถเข้มแข็ง
เสี่ยวฮุ่ยร้องห่มร้องไห้ด้วยความอาลัยอาวรณ์ ก่อนที่จะลงเรือ
อิงไถมองไปรอบด้านเห็นว่าวผีเสื้อลอยอยู่บนท้องฟ้า
ทำให้นางน้ำตาคลอด้วยความปลาบปลื้มใจที่ซันป๋อมาส่งนาง

ตอนที่ 30

อิงไถใช้สิ่งต่าง ๆ ข้างทางไม่ว่าเป็นผีเสื้อหรือห่านขาว
บอกเป็นนัยให้ซันป๋อรู้ว่านางซึ่งเป็นหญิงยินดีที่จะร่วมทุกข์ร่วมสุขกับซันป๋อจนแก่เฒ่า
น่าเสียดายที่ซันป๋อไม่เข้าใจนัยที่อิงไถสื่อออกมา วัดแห่งหนึ่ง
อิงไถแต่งเรื่องโกหกซันป๋อว่านางมีน้องสาวคนหนึ่งชื่อจิ่วเม่ย
นางยินดีเป็นแม่สื่อให้ซันป๋อและจิ่วเม่ยสมรักกัน
ขอให้ซันป๋อเดินทางมาที่บ้านสกุลภายในหนึ่งร้อยวัน

ตกดึก อิงไถและซันป๋อหลบฝนที่บ้านชาวนา
ชาวนาเห็นทั้งสองเนื้อตัวเปียกปอนจึงนำเสื้อผ้าชุดแต่งงานของลูกชายและลูกสะใภ้ออกมา
แสงไฟจากเทียนแดงภายในบ้าน ทั้งสองซึ่งอยู่ในเสื้อผ้าชุดแต่งงาน
ซันป๋อนึกสนุกจึงชวนอิงไถเล่นเป็นเจ้าบ่าวเจ้าสาว
อิงไถซึ่งมีท่าทีขวยเขินจ้องมองซันป๋อด้วยความเคลิบเคลิ้ม อากาศหนาวเหน็บ
ซันป๋อนอนหลับไปโดยไม่รู้เนื้อรู้ตัว อิงไถ
ซึ่งซุกตัวอยู่ภายในอ้อมอกซันป๋อกลับนอนไม่หลับ นับเป็นครั้งแรกในชีวิต
ที่อิงไถได้มีโอกาสซุกตัวนอนภายในอ้อมอกซันป๋อ นางไม่อยากให้ฝนหยุดตก
ไม่อยากให้กลางคืนลับฟ้าไป ไม่อยากให้ถึงวันพรุ่ง

ตอนที่ 31

อาจารย์แม่นำหยกของอิงไถมอบให้ซันป๋อ เหวินไฉวางแผนให้อาจารย์แม่ไปจากหอบัณฑิต
ราชสำนักมีคำสั่งแต่งตั้งซันป๋อเป็นนายอำเภอ ทำให้ซันป๋อและอาจารย์แม่คลาดกัน

ขณะที่ซันป๋อกำลังจะไปจากหอบัณฑิต ซื่ออี้ดีดพิณส่งซันป๋อเป็นการร่ำลา
เหวินไฉจงใจนำบทกลอนที่ได้มาจากอิงไถให้ ซันป๋อดู
จากนั้นซันป๋อก็จากไปอย่างเงียบๆ

ซันป๋อกลับบ้าน มารดาเหลียงแม่ของซันป๋อปลาบปลื้มใจที่ลูกชายประสบความสำเร็จ
ซันป๋อมีท่าทีวิตกกังวลเมื่อเห็นบทกลอนของอิงไถจึงได้นำความไปปรึกษาซื่อจิ่ว
ซื่อจิ่วไขปริศนาซึ่งแฝงอยู่ในบทกลอน ทำให้ซันป๋อตะลึงงันเมื่อรู้ว่าอิงไถเป็นหญิง
ทั้งที่ซันป๋อรู้ความจริงว่าอิงไถเป็นหญิง
ทว่ากลับเข้าใจผิดคิดว่าอิงไถและเหวินไฉจะแต่งงานกัน
มารดาเหลียงไขปริศนาที่แอบแฝงอยู่ในบทกลอน ทำให้ซันป๋อรู้ว่าอิงไถมีใจให้ตน
รุ่งขึ้น ซันป๋อและซื่อจิ่วร่ำลาแม่เพื่อเดินทางไปหาอิงไถ

ในเวลาเดียวกัน
เหวินไฉรีบรุดกลับบ้านเพื่อขอให้หม่าไท่โส่วไปสู่ขออิงไถที่บ้านสกุลจู้

อิงไถบรรยายคุณลักษณะความรู้ความสามารถของซันป๋อให้แม่ฟัง
แม่กลับปฏิเสธไม่ยอมรับ หม่าไท่โส่วเดินทางมาที่บ้านสกุลจู้
จู้ฮูหยินออกมาต้อนรับหม่าไท่โส่วด้วยตนเอง
แต่เมื่อซันป๋อมาที่บ้านสกุลจู้กลับได้รับการต้อนรับที่แตกต่างกันโดยให้เข้าทางประตูหลังบ้าน

ตอนที่ 32

บ้านสกุลจู้เต็มไปด้วยความครึกครื้น
จู้หยวนไว่เห็นแก่ความสุขชั่วชีวิตของลูกสาวจึงออกหน้าพูดคุยทำความตกลงกับ
หม่าไท่โส่ว บรรดาพี่ ๆ
ของอิงไถโดยการนำของอิงฉีพากันกักตัวเหวินไฉด้วยการชักชวนเหวินไฉเล่นหมากรุก
แม้ว่าจู้ฮูหยินพึงพอใจ เหวินไฉ แต่ก็ยังไม่ตอบตกลงหม่าไท่โส่วโดยทันที
ทำให้สองพ่อลูกสกุลหม่าพากันจากไปด้วยความไม่พอใจ

อิงไถและซันป๋อพบกันอีกครั้ง
นึกไม่ถึงว่าอิงไถกลับแต่งกายเป็นชายออกมาต้อนรับซันป๋อ ทำให้ซันป๋อฉงน
ทั้งยังนึกขำที่ตีความบทกลอนของอิงไถผิดไป
อิงไถพบว่าอาจารย์แม่ยังไม่ได้มอบหยกของนางให้ซันป๋อ
นางจึงเปลี่ยนเสื้อผ้าเป็นหญิงออกมาพบซันป๋อ ซันป๋อตะลึงในความงามของอิงไถ
ในที่สุดซันป๋อก็ยอมรับความจริงว่าอิงไถเป็นหญิง

อิงไถพาซันป๋อพาไปยังวัดกามเทพสถานที่พบกันเป็นครั้งแรก
ซันป๋อถึงรู้ความจริงว่าเจ้าสาวในเวลานั้นคืออิงไถนั่นเอง
ซันป๋อตั้งสัตย์ปฏิญาณต่อกามเทพว่าทั้งสองจะรักกันชั่วฟ้าดินสลาย
ก่อนที่ทั้งสองจะจากกัน อิงไถนัดหมายซันป๋อมาสู่ขอนาง

ตอนที่ 33

ซันป๋อเดินทางมารับตำแหน่งนายอำเภอ
เมื่อเห็นชาวเมืองมีชีวิตความเป็นอยู่ที่แร้นแค้นก็รู้สึกสังเวชยิ่งนัก
ซันป๋อออกสำรวจท้องที่ได้รับเรื่องร้องเรียนมากมาย
ซันป๋อตัดสินใจแก้ปัญหาปากท้องชาวบ้านเป็นอันดับแรก
จากนั้นค่อยจัดหาน้ำกินน้ำใช้ให้ชาวบ้าน

ซันป๋อใช้เงินทางการที่มีอยู่น้อยนิดขอความช่วยเหลือจากอิงไถ
อิงฉีทนคำรบเร้าของอิงไถไม่ไหวจึงจัดส่งข้าวสารจำนวนมากไปให้ซันป๋อ
อีกด้านหนึ่งนั้น เหวินไฉได้รับการแต่งตั้งเป็นขุนนางขั้นห้า
ได้รับมอบหมายให้กำจัดโจรร้ายที่ก่อความไม่สวบ

อิงไถรู้เรื่องที่เหวินไฉพาผู้ใหญ่มาสู่ขอนางจากพี่สะใภ้ใหญ่
เมื่ออิงไถรู้เช่นนั้นก็ตัดสินใจไปที่บ้านสกุลหม่าเพื่อขอให้เหวินไฉตัดใจจากนาง
นึกไม่ถึงว่ากลับทำให้สองพ่อลูกสกุลหม่าชื่นชมความกล้าหาญของอิงไถ
หลังจากที่จู้ฮูหยินรู้เรื่องที่อิงไถไปที่บ้านสกุลหม่า
นางก็ต่อว่าอิงไถเป็นการใหญ่
ทว่าจู้หยวนไว่กลับชมเชยลูกสาวที่ตรงไปตรงมาไม่อ้อมค้อม
ซันป๋อและอิงไถติดต่อกันทางจดหมาย นึกไม่ถึงว่าถูกจู้ฮูหยินพบเห็นเข้า

ตอนที่ 34

มารดาเหลียงไปหาซันป๋อ ระหว่างทางต้องพบเจอคนซัดเซพเนจรไร้ที่อยู่เป็นจำนวนมาก
ต่อมา มารดาเหลียงถูกโจรปล้น
โชคดีที่จี้ป๋อผ่านมาพบเห็นเข้าจึงช่วยชีวิตมารดาเหลียงเอาไว้
ที่แท้นับตั้งแต่เกิดศึกสงคราม หอบัณฑิตซันหนีก็ปิดการเรียนการสอน
คนของหอบัณฑิตพากันแยกย้ายไปคนละทิศคนละทาง
เหวินไฉนำเรื่องโจรปล้นเสบียงกองทัพเป็นข้ออ้างเพื่อกำจัดซันป๋อ
ด้วยความที่ชาวเมืองไม่พอใจที่เหวินไฉถืออำนาจบาตรใหญ่จึงพากันลุกฮือเรียกร้องความเป็นธรรมให้ซันป๋อ

อิงไถเฝ้ารอจดหมายจากซันป๋อ แต่ก็ไม่เห็นจดหมายแม้แต่ฉบับเดียว
ในที่สุดอิงไถก็พบว่าที่แท้แม่เก็บจดหมายของ ซันป๋อเอาไว้
ขณะที่แม่กำลังเผาทำลายจดหมายของซันป๋อนั่นเอง
อิงไถยื่นมือเข้าไปคว้าจดหมายโดยไม่คำนึงว่าจะได้รับบาดเจ็บแต่อย่างใด
นางต่อว่าแม่ทั้งน้ำตา จู้ฮูหยินรู้สึกผิดที่ทำให้ลูกสาวเสียใจ

เหวินไฉเล่นงานซันป๋อ ซันป๋อเผชิญหน้าอย่างไม่หวาดหวั่น
ด้วยความที่อิงไถเป็นห่วงซันป๋อ นางจึงลอบออกจากบ้านแฝงตัวเข้าไปในค่ายทหาร
แต่กลับถูกคนของเหวินไฉพบเห็นเข้า
หวังจัวหยานต้องการตอบแทนบุญคุณซันป๋อที่ช่วยชีวิตตนเอาไว้จึงทำทีว่าจะใช้อิงไถแลกกับซันป๋อ
แต่ความจริงแล้วเป็นการช่วยเหลืออิงไถให้รอดพ้นจากเงื้อมมือเหวินไฉ
ซันป๋อช่วยชีวิตอิงไถและหวังจัวหยานจนถูกลูกธนูยิงได้รับบาดเจ็บ

ตอนที่ 35

อิงไถเจ็บปวดเมื่อพบเห็นซันป๋อได้รับบาดเจ็บ ต่อมา
อิงไถถึงรู้ว่าที่แท้ซันป๋อตระเตรียมการไว้ล่วงหน้าแล้ว
ซันป๋อจูงอิงไถในชุดสครีออกมาพบปะผู้คน ทำให้อิงไถเขินอาย
เหวินไฉแทบคลั่งเมื่อเห็นซันป๋อและอิงไถสนิทสนมแนบแน่น
ด้วยความโกรธจึงประกาศประหารชาวเมือง ทำให้ชาวเมืองเสียชีวิตจำนวนมาก
ซันป๋อร้อนใจด้วยความเป็นห่วงชาวเมือง อิงไถคิดหาหนทางช่วยเหลือชาวเมือง
ซันป๋อตัดสินใจใช้ชีวิตตนเองแลกกับชีวิตและความปลอดภัยของชาวเมืองโดยทิ้งจดหมายฉบับหนึ่งให้อิงไถ
อิงไถรู้ทันจึงขัดขวางซันป๋อเอาไว้

ภายนอกเมืองมีโรคระบาดเกิดขึ้น จื่อจิ้นและจี้ป๋อโชคร้ายเป็นโรคระบาด
ซันป๋อใช้ตำราแพทย์ที่หวังหลันมอบให้รักษา จื่อจิ้นและจี้ป๋อ รวมทั้งชาวเมือง
อีกด้านหนึ่งนั้น เหวินไฉมีคำสั่งฆ่าทหารทุกคนที่เป็นโรคระบาด
แม้ว่าทหารรักตัวกลัวตาย แต่ก็ไม่กล้าขัดคำสั่งเหวินไฉ
ซันป๋อเห็นแก่มนุษยธรรมจึงโยนยาสมุนไพรที่ใช้รักษาโรคระบาดเข้าไปในค่ายทหาร
บรรดาทหารเห็นแก่บุญคุณของซันป๋อจึงไม่เห็นซันป๋อเป็นศัตรูอีกต่อไป
ทำให้เหวินไฉยิ่งเคียดแค้นมากขึ้น

ราชสำนักปูนบำเหน็จซันป๋อรักษาโรคระบาดให้ชาวเมือง ซันป๋อส่งอิงไถกลับบ้าน
ทั้งสองเดินทางรอนแรมด้วยกันอย่าง มีความสุข

ตอนที่ 36

เหวินไฉให้คนของตนปลอมตัวเป็นโจรป่าบุกเข้าไปในบ้านสกุลจู้
ขณะที่บ้านสกุลจู้กำลังตกอยู่ในอันตราย
เหวินไฉก็ทำทียื่นมือให้ความช่วยเหลือจนได้รับความเลื่อมใสศรัทธาจากคนของบ้านสกุลจู้
บ้านสกุลจู้จัดงานเลี้ยงขอบคุณสองพ่อลูกสกุลหม่า ซันป๋อพาอิงไถมาส่งที่บ้านสกุลจู้
จู้ฮูหยินเย้ยหยันซันป๋อเพื่อให้ได้รับความอับอายโดยหลอกซันป๋อว่าบ้านสกุลจู้จัดเลี้ยงการมาสู่ขอของสกุลหม่า
ซันป๋อคอยอิงไถอยู่ที่ที่ว่าการ แต่อิงไถก็ยังไม่มาพบตนเสียที
นึกไม่ถึงว่าคนที่มาหาซันป๋อกลับเป็นซินเหลียน

รุ่งขึ้น จู้ฮูหยินนัดพบซันป๋อเป็นการส่วนตัว
การบริหารจัดการน้ำสร้างความเลื่อมใสศรัทธาให้จู้ฮูหยินเป็นอันมาก
แต่เมื่อพูดคุยถึงความก้าวหน้าในการเป็นขุนนางกลับทำให้จู้ฮูหยินเกิดความไม่พอใจ

สกุลหม่าเชื้อเชิญสกุลจู้มาพูดคุยถึงเรื่องการแต่งงาน
จู้หยวนไว่แสร้งทำทีไม่เข้าใจเจตนาเพื่อบ่ายเบี่ยงหม่าไท่โส่ว
เหวินไฉนำมุกราตรีมาให้อิงฉีเชยชม
นึกไม่ถึงว่าอิงฉีได้พบกับหวงเหลียงอี้ว่าที่เจ้าสาวที่หลบหนีการแต่งงานไปที่บ้านสกุลหม่า

ตอนที่ 37

นอกบ้านสกุลจู้ ซันป๋อมองออกว่าจู้ฮูหยินหลอกลวงตน กระนั้นก็ละความพยายาม
อิงไถตามออกมา แต่กลับถูกจู้ฮูหยิน รั้งไว้ไม่ให้ออกจากบ้าน

ขณะที่ซันป๋อกำลังกลัดกลุ้มใจด้วยเรื่องไม่มีผู้ใหญ่สู่ขออิงไถนั่นเอง
จู่ๆอาจารย์แม่ก็ปรากฏตัวขึ้นมา อาจารย์แม่มอบหยกผีเสื้อของอิงไถให้ซันป๋อ
ทำให้ซันป๋อปลาบปลื้มใจจนบอกไม่ถูก

อิงไถเก็บเนื้อเก็บตัวอยู่ในห้องโดยอดอาหารประท้วงจนล้มป่วยลง
ซันป๋อและอาจารย์แม่เดินทางมาที่บ้านสกุลจู้เพื่อสู่ขออิงไถ
จู้ฮูหยินคุกเข่าขอร้องซันป๋อให้เห็นแก่ความสุขชั่วชีวิตของอิงไถ
ตลอดจนความอยู่รอดของบ้านสกุลจู้ ขอให้ซันป๋อไปจากอิงไถ
ซันป๋อกล่อมอิงไถจนหลับไปแล้วก็จากไปโดยทิ้งหยกผีเสื้อเอาไว้
อิงไถตื่นขึ้นมาไม่เห็นซันป๋อ เห็นแต่เพียงหยกผีเสื้อเท่านั้น
ทำให้นางรู้ดีว่าเกิดอะไรขึ้น นางจึงรีบรุดติดตามซันป๋อไป
ทว่าซันป๋อกลับไม่หยุดฝีเท้าโดยไม่เหลียวหลังกลับมามองอิงไถแม้แต่ปลายตา
อิงไถร่ำไห้ในอ้อมอกจู้หยวนไว่มองซันป๋อเดินลับตาไป

ตอนที่ 38

ความหึงหวงของซินเหลียนเปลี่ยนเป็นความเคียดแค้น
นางจึงยุยงซูอันหัวหน้าโจรไปปล้นบ้านสกุลจู้ โจรป่าบุกเมือง
ซันป๋อนำทหารอารักขาเมือง
เหวินไฉนำทหารไปคุ้มครองบ้านสกุลจู้โดยไม่ร่วมมือกับซันป๋อ
ท่ามกลางเหตุการณ์ความวุ่นวาย อิงฉีถูกซินเหลียนทำร้ายจนได้รับบาดเจ็บ
จื่อจิ้นช่วยชีวิตเต้ายุ่นไว้จนเสียชีวิตไป

เมื่ออิงไถรู้ว่าซันป๋อจะไปเจรจากับซูอันหัวหน้าโจร
ด้วยความที่อิงไถเป็นห่วงซันป๋อ นางจึงลอบออกจากบ้านสกุลจู้
นึกไม่ถึงว่าได้พบกับซินเหลียน ซันป๋อและซูอันเจรจากัน
ซูอันยินดีตายด้วยน้ำมือซันป๋อโดยไม่ยอมขัดคำสั่งซินเหลียนเป็นอันขาด มารดา
ซูเปิดเผยความจริงว่าซินเหลียนหลอกใช้ซูอัน ซินเหลียนบังคับอิงไถไปจากซันป๋อ
ถึงแม้อิงไถต้องตายก็ไม่ยอมปฏิบัติตามความต้องการของซินเหลียน
ซินเหลียนจึงนำอิงไถใส่กระสอบโยนลงไปในแม่น้ำ ซันป๋อมาถึงช่วยชีวิตอิงไถเอาไว้
ซันป๋อเศร้าโศกเสียใจเมื่อเห็นอิงไถสิ้นลมหายใจ ต่อมา อิงไถก็รู้สึกตัวขึ้นมา
ซันป๋อและอิงไถโผเข้ากอดกันด้วยความดีใจโดยทั้งสองให้คำมั่นสัญญาต่อกันว่าจะไม่พลัดพรากจากกัน

ตอนที่ 39

เรื่องที่ซันป๋อใช้คุณธรรมกำราบศัตรูเลื่องลือไปทั่ว
แม้ว่าจู้ฮูหยินมีอคติต่อซันป๋อ แต่แล้วนางก็ต้องใจอ่อนเมื่อเห็นรักแท้ที่
ซันป๋อและอิงไถมีต่อกัน ในที่สุดจู้ฮูหยินก็ยินยอมให้ทั้งสองแต่งงานกัน
ซันป๋อต้องไปแก้ปัญหาเรื่องน้ำให้ชาวบ้าน
ซันป๋อให้คำมั่นสัญญาต่ออิงไถว่าหลังจากที่เสร็จสิ้นภารกิจแล้วจะรีบกลับมาแต่งงานกับอิงไถทันที

อิงไถตัดเย็บเสื้อผ้าชุดแต่งงานด้วยนางเองโดยหวังให้ซันป๋อกลับมาโดยเร็ว
เมื่อสะใภ้ใหญ่รู้ว่าจู้หยวนไว่นำที่ดินและเงินทองจำนวนมากเป็นของรับขวัญแต่งงานของอิงไถ
นางก็เกิดความอิจฉาจึงนำความไปบอกบ้านสกุลหม่า
เมื่อหม่าเหวินไฉรู้เรื่องนี้ก็ขอให้พ่อเดินทางกลับมาเพื่อบีบบังคับอิงไถแต่งงานกับตนโดยเร็ว
หม่าไท่โส่วข่มขู่ว่าถ้าหากสกุลจู้ไม่รับปากการแต่งงาน
สกุลจู้จะต้องย่อยยับอย่างแน่นอน จู้ฮูหยินไม่มีทางเลือกจึงจำต้องรับปากหม่าไท่โส่ว
แม้ว่าอิงไถไม่สมัครใจ แต่นางก็มีทางออกไว้แล้ว

อาการบาดเจ็บของอิงฉีทรุดหนักลงจนเสียชีวิตไปในที่สุด
บรรยากาศบ้านสกุลจู้จึงเต็มไปด้วยความเศร้า ซันป๋อเดินทางกลับมาเพื่อสู่ขออิงไถ
แต่กลับพบว่าประตูบ้านสกุลจู้ถูกปิดสนิท

ตอนที่ 40

การเสียชีวิตของอิงฉีทำให้จู้ฮูหยินสูญเสียความเข้มแข็งไป
เพื่อความสงบสุขของบ้านสกุลจู้ อิงไถจำต้องกล้ำกลืนปฏิบัติตามความต้องการของแม่

ซันป๋อและอิงไถพบกันอีกครั้ง แต่ครั้งนี้ดูเหมือนอิงไถแปลกไป
อิงไถคารวะซันป๋อด้วยเหล้าสามจอก ขอให้ซันป๋อพบพานหญิงในดวงใจ
ซันป๋อรู้สึกแปลกใจที่จู่ๆอิงไถพูดเช่นนี้
หยินซินเปิดเผยความจริงให้ซันป๋อรู้ว่าอิงไถจะต้องแต่งงานกับเหวินไฉ
ซันป๋อราวกับถูกฟ้าผ่าเข้ากลางวันแสก ๆ เมื่อได้ยินเช่นนั้น
อิงไถร่ำไห้ภายในอ้อมอกของซันป๋อ ซันป๋อตำหนิอิงไถไม่รักษาคำมั่นสัญญา
อิงฉีบอกซันป๋อว่าอิงฉีเสียชีวิตแล้ว
เพื่อพ่อแม่และสกุลจู้ทำให้นางไม่มีทางเลือกเป็นอย่างอื่น

ซันป๋อตรอมใจจนกระอักเลือดออกมา
เพื่อแม่แล้วซันป๋อจำต้องยืนหยัดเข้มแข็งจะตายไม่ได้
แต่ทุกครั้งที่ได้ยินการแต่งงานของอิงไถและเหวินไฉก็ทำให้ซันป๋อกระอักเลือดออกมาด้วยความตรอมใจ
ซื่อจิ่วนำผ้าที่เปื้อนเลือดของซันป๋อไปขอความเห็นใจจากอิงไถ
เมื่ออิงไถเห็นเช่นนั้นจึงรีบรุดไปหาซันป๋อทันที
แต่กลับถูกจู้หยวนไว่ห้ามปรามไว้

ตอนที่ 41

ซันป๋อล้มป่วยด้วยความตรอมใจ
ซื่อจิ่วนำจดหมายที่อิงไถเขียนด้วยเลือดมามอบให้ซันป๋อ เนื้อความในจดหมายมีว่า
“ตัวห่างไกล ใจมั่นคง ไม่ได้เกิดด้วยกัน แต่ขอตายด้วยกัน”
ทำให้ซันป๋อมีกำลังใจขึ้นมา ซันป๋อทิ้งจดหมายฉบับหนึ่งให้แม่
จากนั้นซันป๋อก็ไปที่ทำนบกั้นน้ำตามลำพัง เมื่อทุกคนมาถึงก็สายเกินไปแล้ว
ซันป๋อหลับตาหอบเอาความคิดถึงที่มีต่ออิงไถกระโดดลงไปในแม่น้ำเสียแล้ว

วันแต่งงาน อิงไถขอร้องเหวินไฉให้นางได้ไปเซ่นไหว้ดวงวิญญาณซันป๋อเสียก่อน
นึกไม่ถึงว่าเหวินไฉกลับไม่รักษาคำมั่นสัญญาโดยเปลี่ยนเส้นทางใช้ทางน้ำ
เมื่อเรือแล่นผ่านจิ่วหลงซี ทันใดนั้น อากาศก็แปรปรวนมีลมพายุ ฟ้าแลบฟ้าร้อง
ที่แท้สถานที่นี้เป็นสถานที่ที่ซันป๋อเสียชีวิตนั่นเอง

อิงไถวิ่งไปที่หลุมฝังศพซันป๋อ นางใช้เลือดเขียนชื่อของนางเคียงข้างชื่อซันป๋อ
จากนั้นนางก็ขอให้ฟ้าดินเป็นพยาน นับแต่นี้เป็นต้นไปนางเป็นภรรยาของซันป๋อ
ทันใดนั้น หลุมฝังศพก็แยกออก อิงไถตามไปอยู่กับซันป๋อ ...
นับแต่นั้นมีเพียงผีเสื้อลายคู่หนึ่ง ซึ่งบินคลอเคลียกันตราบนานเท่านาน

Facebook Twitter พิมพ์ข่าวนี้

ข่าวที่เกี่ยวข้อง

หัวข้อที่เกี่ยวข้อง
ม่านประเพณี
(Butterfly Lovers) เรื่องย่อ:
ช่อง 3
จันทร์
อากาศ
love ทีวี

ข่าวบันเทิง
พฤหัสบดีที่ 9 ธ.ค. 2010ข่าวบันเทิงล่าสุด

เรื่องย่อละครล่าสุด
ม่านประเพณี
(Butterfly Lovers) คุณชายติดหรูคุณหนูติดดิน
ลูกโขน
เธอกับเขาและรักของเรา
คู่เดือด
กระบี่มังกรคะนองเลือด
ยอดขุนพลตระกูลหยาง
ดวงใจอัคนี
7
ประจัญบาน 365
วันแห่งรัก คุณพ่อหวานแหวว
คุณชายตำระเบิด
ธาราหิมาลัย
แฝดนะยะ
เทพบุตรมายา
เทพธิดาจำแลง Legend
of the Guardians (มหาตำนานวีรบุรุษองครักษ์ นกฮูกผู้พิทักษ์แห่งกาฮูล) หัวใจรักข้ามภพ
ศิราพัชร
ดวงใจนักรบ ชอนชู
หัวใจเพื่อแผ่นดิน สวรรค์สร้าง

ข่าวบันเทิงล่าสุด

คุณกรณ์ สรธัญธรณ์
ขอเชิญชวนชาวไทยส่งใจร่วมเชียร์ประกวดวงโยธวาทิตระดับอนุบาล

“หม่อมน้อย”
มอบของขวัญสุดพิเศษรับปีใหม่ “ชั่วฟ้าดินสลาย Director’s Cut”
ฉบับสมบูรณ์ที่สุด

“กั๊ก-เล้าโลม” รับปลื้ม
“หวาย-กามิกาเซ่” รุกจีบร่วมฟิชเชอริ่งคู่“สองคน หนึ่งใจ”
ตามประสาคนอินเลิฟ

นิตยสาร GRAZIA
เตรียมจัดงานฉลองครบรอบ 1 ปี “GRAZIA 1st ANNIVERSARY PARTY”

MOVIE GUIDE: “โคตรสู้
โคตรโส”

ภาพข่าว: เซอร์ไพร์ส คุณปุ๋ย -
โชคชัย เจี่ยเจริญ วันคล้ายวันเกิด

ตู่ ปิยวดี
เปิดตัวซิทคอมเรื่องใหม่ “มหาชน เดอะซีรี่ส์” ดึงหน้าใสของวงการ ตู่ ภพธร, ออม
สุชารัตน์ , นิวเคลียร์ หรรษาฯ ลงละคร

ทรูวิชั่นส์
จัดทัพคาราวานสาระและบันเทิง มอบความสุขผ่านหน้าจอ ต้อนรับปีใหม่ 2554

“แต๋ง-ภูษิต” พร้อมปล่อยของ
มอบของขวัญพิเศษให้คนดูช่วงปีใหม่ อยากให้ Once in a lifetime Restage

“Fighting Club”
ซุ่มฝึกซ้อมโชว์ลีลาเสี่ยงตาย มันส์ระห่ำ

โหลดคลิปนาธานในวู้ดดี้เกิดมาคุยแบบอันเซ็นต์เซอร์

เมเจอร์ ซีนีเพล็กซ์ กรุ้ป
ตอบแทนลูกค้าที่ใช้บริการส่งท้ายปีเก่าต้อนรับปีใหม่ กับ Movie Pleasure
Celebration 2011

ทีวีไกด์: ซิทคอม
”เฮฮาหน้าซอย..ซีรีส์ รักล้นซอย ” ลูกตาล งัดทีเด็ดพิชิตใจแฟนเก่า แดน
ดนัย

ข่าวบันเทิงล่าสุด »

© 2007 - 2010 InfoQuest Limited, All Rights Reserved